Alumiinilevyt, jotka näyttävät ruostumattomalta teräkseltä |\nTiesitkö, että alumiinilevyt voidaan saada näyttämään ruostumattomilta teräslevyiltä säilyttäen samalla alumiinin erinomaiset ominaisuudet, kuten kevyt paino ja kestävyys?\nTarjoamme teille alumiinilevyratkaisun. Levyt on anodisoitu 10 μm ja ne ovat väriltään pronssin sävyisiä.\nMitä etuja ruostumattomalta teräkseltä näyttävät alumiinilevymme voivat tarjota?\nKyseiset alumiinilevyt ovat ratkaisu niille, jotka tarvitsevat lujaa, likaa hylkivää, korroosion- ja UV-säteilyn kestävää antistaattista materiaalia. Levyt ovat lisäksi kevyitä, rakenteeltaan yhtenäisiä sekä sormenjälkiä hylkiviä. Tämä ratkaisu on sekä kestävä että tyylikäs.\nMiten ruostumattomalta teräkseltä näyttäviä alumiinilevyjä voidaan käyttää?\nHalusittepa sitten tyylikkään levyratkaisun keittiöön tai levyjä viitoitukseen, ruostumattomalta teräkseltä näyttävät alumiinilevymme ovat erinomainen valinta, sillä anodisoihin levyihin voidaan painaa suoraan.\nMillaisia ruostumattomalta teräkseltä näyttäviä alumiinilevyjä voimme tarjota teille?\nPyydä asiantuntijoiltamme lisätietoa ruostumattomalta teräkseltä näyttävistä levyistä. Tarjoamme laajan valikoiman erilaisia levyjä ja voimme löytää yhdessä tarpeisiinne sopivimman ratkaisun.\nLähetämme halutessanne ilmaisen näytteen ruostumattomalta teräkseltä näyttävästä alumiinistamme.\nKatsele video levyratkaisustamme:


Aulis Sallisen Linna vedessä -teos koskettaa ja itkettää – Kansan Uutiset\nSoila Puurtinen, Itä-Savo\nLinna vedessä ei ole pienoisooppera, vaan dramatisoitu kronikka neljän laulusolistin, kertojan ja kamariorkesterin tulkitsemana.\nAulis Sallisen Linna vedessä -teos koskettaa ja itkettää\nSiskotuulikki Toijonen 10.7.2017 16.00\nSäveltäjämestari Aulis Sallinen on Savonlinnan oopperajuhlien suuri suomalainen sankari.\nTänä kesänä Aulis Sallinen tekee komean ja koskettavan paluun uutuusteoksellaan Linna vedessä ja hänen 2014 Savonlinnassa ensi-iltansa saaneen Kullervo-oopperan uudelleentulkinnalla.\nVuonna 1975 sai kantaesityksensä Savonlinnassa hänen ensimmäinen oopperansa Ratsumies. Tästä tilaustyöstä käynnistyi Sallisen komea ura oopperasäveltäjänä ja suomalaisen uuden oopperan, ”karvalakkioopperoiksikin” nuorten vihaisten ”korvat auki” – ryhmän moittimien, kansallisista aihepiireistä kumpuavien oopperoiden voittokulku.\nKauniisti soiva luonnonnäytelmä\nLinna vedessä -kronikka on intensiivinen, lähes suggestiivinen, tavattoman kaunis, tunteikas ja värikylläinen uusklassinen teos.\nLinna vedessä ei ole pienoisooppera, vaan dramatisoitu kronikka neljän laulusolistin, kertojan ja kamariorkesterin tulkitsemana. Lassi Nummen runoelmaan Linna vedessä perustuva tilausteos juhlistaa Suomen satavuotisjuhlaa ja Aulis Sallisen upeaa säveltäjän uraa.\nOlavinlinnan kiehtova, tarinoiden täyteinen historia alkaa 1400-luvun lopulta, linnan rakennustöiden käynnistyessä. Kaunis, jylhä, legendojen ja tarinoiden täyteinen linna on toiminut puolustuslinnakkeena, varuskuntana ja vankilana sekä turistikohteena ennen nykyistä toimintaansa museona ja oopperajuhlien näyttämönä.\nSallisen Linna vedessä on intensiivinen, lähes suggestiivinen, tavattoman kaunis, tunteikas ja värikylläinen uusklassinen teos.\nKari Heiskasen taiten tekemä, balladiin ja sävellykseen luottava, tarkka rytminen ohjaus on koruttomuudessaan ja vähäeleisyydessään erittäin onnistunut.\nErinomainen näyttelijä Jukka-Pekka Palo on väkevästi tulkitseva, sävykäs kertoja, joka solistien ohella kuljettaa tarinaa. Ja niin kohoaa koskemattomaan erämaahan uljas linna rumpujen jylistessä Eerik Akselinpoika Tottin toimesta.\nSinne tulevat myös ihmiset, keskelle suurta, kauniisti soivaa luonnonnäytelmää. Illuusio särkyy, taistelut, valtapelit, linnan asukkaiden ja ympäristön talonpoikien huolet ja murheet ja tragediat astuvat kuvaan. Mutta, on heillä hauskaakin.\nLinna vedessä on paikoin myös sallismaisesti humoristinen jytkyessään vaikkapa polkan tahdissa kuvatessaan vanki Mesloffin edesottamuksia.\nLavasteina linnan miljöö ja Kullervo-oopperan avoimet talot\nKronikan koskettavin laulu on suruntäyteinen Sara Ursinan valituslaulu, jossa hän englannintorven säestäessä kertoo, miksi surmasi lapsensa, ja mitä siitä seurasi. Tarina on tuttu veripihlajineen jo lapsuudesta, jolloin perheeni kanssa kävimme usein Savonlinnassa.\nSolistit ovat pukeutuneet tummiin, tavallisiin asuihin. Vain mainion Jukka-Pekka Palon punainen huvi tuo väriä puvustukseen. Hauskaa, miten punaisen huivin kietaisu milloin mitenkin tuo symboliikkaa esitykseen. Viittaisiko Sallisen oopperaan Punainen viivakin? Lavasteina ovat vain linnan miljöö ja samana iltana uutuusesityksen saavan Sallisen Kullervo-oopperan avoimet talot, jotka toimivat hyvin.\nAulis Sallinen on taianomainen kauneuden sanansaattaja, joka taitaa syvästi tunteisiin vetoavan musiikin säveltämisen.\nHän on lainaillut häpeilemättä omien oopperoidensa teemoja teokseensa, mikä tekee siitä myös hänen oman sävellystyönsä kronikan. Muutoinkin musiikki on tunnistettavaa ja ehjää. Hän on luottanut omaan, jo hyväksi havaittuun sävellystyyliinsä, eikä riehaantunut kummoisempiin kokeiluihin, lukuun ottamatta linnan seinistä kuuluvia ääniefektejä, runon säkeiden kuiskauksia.\nLuonnon ja taiteen ylistystä\nKoskettavan kaunis Sallisen rakkaudenosoitus Olavinlinnalle päättyy luonnon ylistykseen, jonka Sallinen toteaakin kronikan tärkeimmäksi viestiksi.\nKun kaunisääninen baritoni Tommi Hakala laulaa Lassi Nummen vuonna 1975 julkaistun runoelman nimirunon Linna vedessä loppuhuipennusta: Niin kuin, mikä tahansa, mikä tahansa/ tarullinen, joka yhtäkkiä ilmaantuu eteesi/se ensin salpaa hengityksen. Ja, kun erinomaisesti laulaneet, sopraano Tiina-Maija Koskela ja mezzosopraano Tuija Knihtilä toteavat duettona, että Pian havaitset, se on osa luontoa, silmäkulmat kostuvat.\nLassi Nummen runo ja Sallisen tämän runon ja Olavinlinnan ”jäyhän ankaran olemuksen” inspiroima kronikka päättyy kaikkien solistien hienoon, monimerkitykselliseen luonnon, Suomen ja taiteen ylistykseen. Se on luonnon sana, sana ihmiselle./Vapaana kulkee Suomen peura, vapana Elimyssalossa, vapaana kuin ajatus…\nAulis Sallinen: Linna vedessä. Säveltäjän muokkaama libretto perustuu Lassi Nummen runoelmaan. Solisteina Tiina-Maija Koskela, Tuija Knihtilä, Jussi Myllys ja Tommi Hakala. Kertoja Jukka-Pekka Palo, konsertin toteutuksen suunnittelu Kari Heiskanen, Savonlinnan oopperajuhlaorkesterin yhtye kapellimestari Ville Matvejeffin johdolla. Kantaesitys Savonlinnan oopperajuhlilla 8.7.2017\nRomanilauluissa tulkinta on sanoja tärkeämpää\nAnna Paju 28.4.2019 15.15


Kirjoittaja Aihe: Äänentoistovehkeet: mikä saa musiikin kuulostamaan hyvältä? (Luettu 119955 kertaa)\n« Vastaus #40 : Tammikuu 01, 2013, 15:11:57 ip »\nLainaus käyttäjältä: Aji Inferno - Joulukuu 19, 2012, 15:37:08 ip\nTohon vois lisätä Béla Fleck and the Flecktonesin tuotannosta vaikka ja mitä. Bassotoistoa kannattaa testailla esimerkiksi biisillä Flight of the cosmic hippo, mikä löytyy saman nimiseltä cd-lätyskältä. Paljastaa aika armotta akustiset ongelmat kuuntelutilassa, kaiuttimien ongelmista puhumattakaan.\n« Vastaus #41 : Tammikuu 08, 2013, 18:44:28 ip »\nUudet kuulokkeet tuli hankittua, AKG K-550. Melkoinen ero löytyy tarkkuudessa, mukavuudessa ja varsinkin raaka-aineissa verrattuna aiempiin halvemman luokan kuulokkeisiin, erottelu alkaa vaan olemaan sitä luokkaa että lähdemateriaalin puutteet kuulostavat karmeilta.\nIlmeisesti toisto alkaa olemaan parhaimmillaan jossain 250 tunnin kohdalla, joten sisäänajoa saa hetken suorittaa\nJonkinlainen DAC+kuulokevahvistin pitänee hankkia läppärikäyttöä varten. Kiinalainen FiiO E17 näyttää saaneen varsin positiivisia arvosteluja osakseen ja hintakin on 100e tuntumassa.\n« Vastaus #42 : Tammikuu 08, 2013, 23:41:32 ip »\nLainaus käyttäjältä: Herpiili - Tammikuu 08, 2013, 18:44:28 ip\nKiinalaisista löytyy kyllä hyviä. Samalla alkavat ne kehnommin pakatut biisitkin kummasti vaihtua parempiin.\n« Vastaus #43 : Tammikuu 19, 2013, 19:09:51 ip »\nOlohuoneesta löytyy Yamahan RX-V465 vahvistin, johon liitetty Yamahan NS-F310 kaiutinpari ja NS-SW310 subwoofer. Ei ole mitkään hifivehkeet, mutta toistaa ihan mukavasti leffasoundeja ja radiota. Välillä tulee liitettyä koneeseen tai luuriin, Spotifyyn tai vastaavaan.\nNäillä mennään, mutta haaveena olisi päivittää johonkin sirompiin, yksinkertaisiin ja kirkkaammin soiviin vehkeisiin.\n« Vastaus #44 : Tammikuu 20, 2013, 16:28:55 ip »\nSain juuri vanhat hifi vehkeet huoneeseeni.\nPioner A-604 R vahvistin\nPioner PD-S505 levysoitin\n2 kpl Jamo Prestige 90 kaiutinta (sellaset lattiakaiuttimet, korkeus n. 55cm, leveys n. 22cm , syvyys n. 32cm)\nEn ymmärrä juuri mitään hifi-vehkeistä mutta omaan korvaan soi Ensiferum aika hyvällä soundilla ja kovaa lähtee jos haluaa.\nKajareista en löytänyt mitään tietoa?\nJos jollain olisi noista jotain kivaa kerrottavaa niin kakistakaa ulos vain, olisi mukava tietää esim. voiko näistä museo-esineistä olla ylpeä\nvai pitäisikö näitä hävetä .\n« Vastaus #45 : Tammikuu 20, 2013, 18:39:34 ip »\nLainaus käyttäjältä: Lillen - Tammikuu 20, 2013, 16:28:55 ip\nPioneerin tuon aikakauden vahvistimet oli kyllä aika jytkyjä. Mulla oli itsellä semmonen Pioneer A-656 Mark 2, se siirty pikkuveljelleni käyttöön kun hommasin tuon nykyisen harman/kardonin. Kyllähän se ihan hyvin soitteli suhteellisen raskaitakin kuormia, pahimmillaan siinä vahvistimessa oli kiinni neljä Audio Pro:n Stage 6 -kaiutinta. Eli samassa huoneessa saman vahvistimen perässä oli yhteensä 8kpl 10" bassoelementtiä.\n« Vastaus #46 : Tammikuu 27, 2013, 20:40:05 ip »\nVahvistimena Onkyo tx-nr609.\nKaiuttimet edessä 2kpl Klipsch rf-62, elikkäs jotakuinkin tälläsiä jötköjä.\nJa takanurkissa 2kpl jotakin vanhaa pioneeria.\nMuuten oon kaikkeen ollut tyytyväinen, mutten oo oikeen Onkyon Zone 2:sta saanut toimimaan. Se olis kiva niin sais tohon pihalle kätevämmin musiikkia.. Pitää varmaan ens kesänä yrittää uudemman kerran viritellä.\nNiin ja kaikki ääni (ja kuva) tulee tietokoneelta joka on HDMI:llä vahvarissa. Eli en siis omista edes DVD soitinta. Oon tosin miettinyt esim. Rasperry PI:n tai jonkun muun pikku koneen hankkimista mediatoistimeks mut siinä olis varmaan liikaa vaivaa. Ei kuitenkaan ehdi säätää..\n« Vastaus #47 : Tammikuu 27, 2013, 23:04:56 ip »\nPaawi: nuo kajarit, ja miksei se Onkyokin, ovat aivan liian hyvät jonkin halvan mediasoitinviritelmän mikkihiiriluokan halpisäänipiirin ja pilalle pakatun MP3-musan soittoon... Kuulet noista systeemin alkupään virheet liian hyvin. Toisaalta, hyvä mediasoitin hyvällä äänipiirillä ei lopulta maksa niin hirvästi enempää, mutta sitä ei kyllä Raspberry-pohjalta taideta rakentaa...\n« Vastaus #48 : Tammikuu 28, 2013, 07:56:51 ap »\nLainaus käyttäjältä: Aji Inferno - Tammikuu 27, 2013, 23:04:56 ip\nToisaalta, hyvä mediasoitin hyvällä äänipiirillä ei lopulta maksa niin hirvästi enempää, mutta sitä ei kyllä Raspberry-pohjalta taideta rakentaa...\nMiksi ei rakennettaisi? Ihan sama hifikaupan tyrkyttämä USB DAC siihen yhtälailla menee kuin johonkin kalliimpaankin koneeseen?\n« Vastaus #49 : Tammikuu 28, 2013, 13:38:37 ip »\nLainaus käyttäjältä: calm - Tammikuu 28, 2013, 07:56:51 ap\nJos menee, hyvä niin... Mutta se DAC vaatii ideaalisesti toimiakseen asioita, joita ei hyväkään tietsikan äänipiiri aina osaa, kuten ns. bitintarkan signaaliväylän sekä tasaisen, alhaisen latenssin yms.\n« Vastaus #50 : Tammikuu 28, 2013, 14:47:36 ip »\nVahvistimena toimii onkyo tx-sr606, joka soittaa bi-ampina wharfedale 8.2 kaiutinparia. Cd-soitin on joku 90-luvun pioneer, mallia en muista, ja etulevystä on merkinnät kulunu pois. Tietokoneelta jossa on creativen sound blaster x-fi äänikortti tulee kuunneltua flaceja jonnin verran.\n« Vastaus #51 : Helmikuu 02, 2013, 19:16:00 ip »\nOon vaan aika vahvasti tee-se-itse henkinen, tykkään rakennella ja virittää kaikkea. Mutta kuten sanottua, ei varmaan kuitenkaan aika riitä tommoseen projektiin joten varmaan näillä mennään..\nMikähän muuten mahtaa olla vikana ku on tietokoneessa (näyttiksenä vaan integroitu 3750K prossun HD 4000) kiinni DisplayPortilla (pakko olla kun ei toimi HDML:llä tää reso) näyttö ja sit HDMI:llä toi Onkyo. Niin aina välillä näyttöön menevä kuva menee jotenki jumiin (vasemmalla ja ylhäällä on rivi sekalaisia värejä ja muuten musta), mutta telkkarissa (Onkyon kautta) oleva kuva näkyy yhä ihan hyvin. Tilanne ei tunnu korjaantuvan muuten ku boottaamalla kone..\nMättääköhän Windows 7:n DisplayPortti jotenki vai eiks toi HD 4000 vaan jaksa samaa aikaa noita ja sekoo..? Onko ideoita? Voishan sitä tosin jossain vaiheessa ostaa ihan oikeen näytönohjaimenkin, sillä toi varmaan korjaantuis..\n« Vastaus #52 : Helmikuu 02, 2013, 20:10:09 ip »\nLainaus käyttäjältä: Paawi - Helmikuu 02, 2013, 19:16:00 ip\nIntelin näytönohjainten ajureilla on tietty surkuhupaisa maine (vaikka toki AMD ja Nvidiakin ovat omat sekoilunsa niissä tehneet) erityisesti pelien kanssa, mutta kyllä noita tuon sortin ongelmia on ihan videonkin toistossa esiintynyt. Erillinen kunnon ohjain voisi sikäli korjata asian, jos olet jo kokeillut päivittää HD4000:n ajurit...\n« Vastaus #53 : Helmikuu 02, 2013, 20:50:53 ip »\nJuu, ei tunnu näyttiksen ajureilla olevan asiaan mitään vaikutusta..\nNo mutta joo, ehkä koitan huvikseen miten käyttäytyy jos pistäis Windows 8. Tuskin se mihinkään vaikuttaa mut kiinnostais sitä muutenki kokeilla. Jos ei sekään auta niin sit joku 7870 tms hankintaan ni pystyy räiskintäpelejäkin taas pelaamaan.\n« Vastaus #54 : Helmikuu 02, 2013, 21:35:22 ip »\nLainaus käyttäjältä: Paawi - Helmikuu 02, 2013, 20:50:53 ip\n7870 tuntuu rokkaavan erinomaisesti mm. Skyrimissä! :-) W8 taas... Noh, itse en sitä osta. Testiversio miniläppärissä ei vakuuttanut. Mutta kaipa siihenkin voisi tottua, etenkin kosketusnäytöllisissä koneissa.\n« Vastaus #55 : Helmikuu 02, 2013, 23:19:46 ip »\nMicrosoft ystävällisesti tarjoo yliopisto-opiskelijoille ilmaset lisenssit mm. Windows 7 ja 8. Ja kun ei oo vieläkään toi oma lopputyö valmis ni sai latailtua. Eli asennusta vailla olis se.\nToi 7870 lienee tähän masiinaan justiinsa passeli. Eikä mikään kovin kalliskaan enää.\n« Vastaus #56 : Maaliskuu 24, 2013, 00:34:38 ap »\nLainaus käyttäjältä: Jarok - Tammikuu 01, 2013, 15:11:57 ip\nBéla Fleck ok.. Jos oikeasti bassontoistoa/kuulokkeita tahtoo testata, niin suosittelisin: Artisti: Al-Di Meola (==Stanley Clarke, Jean-Luc Ponty etc).. Kappale: Indigo...\nJos kappale kuulostaa kuralta, heitä helv** vahvari / kuulokkeet.... Tuo kappale (siis CD, ei todellakaan mikään netti-download) basso yltää siis < 6-10Hz; harvinaista herkkua, mutta kappale suorastaan helmi bassotestin / subbaritestin tiimoilta..\n« Vastaus #57 : Maaliskuu 24, 2013, 03:19:37 ap »\nTäytyypä etsiä tuo Fleckin juttu... Eipä silti, kajarit eivät toista mitään järkevää alle ehkä noin 60 hertsin, ja luurit pääsevät mittausteni mukaan sinne 30 paikkeille, mutta silloin jo aika vaimeina.\n« Vastaus #58 : Maaliskuu 24, 2013, 07:56:03 ap »\nLainaus käyttäjältä: Tunari - Maaliskuu 24, 2013, 00:34:38 ap\nMinä taas en näe mitään syytä, miksi musiikissa toiston pitäisi ulottua alle 20Hz tasolle. Subwooferin käyttö musiikin kuuntelussa on muutenkin vähän omituista.\n« Vastaus #59 : Maaliskuu 24, 2013, 11:27:18 ap »\nMakuasioita. Jos säveltäjä haluaa musiikkiinsa ultramatalia (paitsi synat, myös isot kirkkourut, jotkin rummut, yms) tai jopa fyysisiä aistimuksia, mikä ettei. Harva vain pääsee niistä nauttimaan.


Vihreän läpi ei enää näe – Pertti Nieminen – kirjat – Rosebud.fi\nTekijä: Nieminen, Pertti\nRakastettu runoilija ja suomentaja Pertti Nieminen (1929-2015) ehti ennen kuolemaansa viimeistellä nyt postuumisti julkaistavan kokoelmansa Vihreän läpi ei enää näe. Niemisen kaikkiaan seitsemästoista oma runoteos kertoo rakkaudesta, sen löytämisestä ja kaipauksesta, ihmisen iästä ja ajasta, ilosta ja alakulosta.Vihreän läpi ei enää näe ei kerro eletyistä vuosikymmenistä, koska kaikki on jo sanottu, kirjoitettu. Silti mennyt on läsnä, kun elämä täyttyy. Runoteoksen kokonaisuutta täydentävät runoilijan puolison, Nelli Niemisen sikermään suomentamat unkarilaisen Géza Képesin koskettavat rakkausrunot.\n· Kuu kultainen terälehti\n· Maailman pitäisi aloittaa alusta\n· Näen syksyssä kevään\n· Päivä näin sininen ja tyyni


(Luettu 74128 kertaa)\n« : 27.03.2008, 23:02:04 »\nOnko kellään tietoa Soulista? Siis Etelä-Koreasta? Mikä hintataso? Uskaltaako majoittua hostelliin? Ihan rehellisiä vastauksia olisi mukava saada, josko joku olisi käynyt siellä.\nKaikenlainen tieto kelpaa. Onko matkaoppaita, siis kirjoja?\nVs: Etel-Korea SOUL\n« Vastaus #1 : 28.03.2008, 14:19:22 »\nLP:n Seoul City Guide on oiva matkaopas kaupungista. Hintataso on aasialaisittain korkea, mutta yleisesti ottaen halvempaa kuin Suomessa. Esim. hyvää ruokaa saa erittäin halvalla. Soulissa on Angukin metroaseman lähettyvillä monia hyviä hostelleja, joiden hinta-laatusuhde on kohdillaan. Suosittelen tuota Lonely Planetin opasta, siitä löytyy hyvin infoa kaupungista.\n« Vastaus #2 : 28.03.2008, 21:07:52 »\nYleisesti ottaen elintaso Koreassa on korkea, joten myös hinnat ovat korkeampia kuin monissa muissa Aasian maassa.\nNähtävyyksien puolesta Seoul ei ole mitenkään erityinen: muutama mukava mielenkiintoinen palatsi (joista kaikki ovat palaneet vähintään kahteen kertaan), joitaki museoita ja sitten vaan kaupunkielämää/kulttuuria. Yksi suosittu päiväretki Seoulista näytti olevan Koreoiden välinen raja.\nOpaskirjoja ei ole kovin montaa sorttia, ostetuimmat näyttävät olevan LP Seoul, LP Korea ja sitten Moon Handbooks South Korea. Itse käytin LP Seoulia, en tykännyt siitä mutta en muutenkaan tykkää LP:n kirjoista. Amazonilla Moon handbook on saanut parhaat arviot. Rough guidelta on kesällä ilmestymässä opaskirja Koreaan.\n« Vastaus #3 : 29.03.2008, 18:53:10 »\nSoul on luonnollisesti Etelä-Korean kallein kaupunki, mutta siltikään kukkaro ei kevene ylenmäärin jos osaa tehdä oikeita valintoja.\nHostellin löytää näppärästi hostelbookersista jos haluaa tehdä varauksen etukäteen, eikä lähteä kiertelemään ympäriinsä halvan huoneen toivossa. Hyvä ja huokea hostelli jo mainitun Angukin aseman lähellä oli Holiday In Korea (hieman vaikea löytää tosin ensimmäistä kertaa). Kahden hengen huoneen sai n. 30 eurolla ja hintaan kuului alakerran tietokoneiden vapaa käyttö ja aamiainen. Kokeilemisen arvoista on myös yöpyä jimjilbangissa, joka on korealainen kylpylä yöpymismahdollisuudella. Yölle tulee hintaa n. 5-7e ja näitä kylpylöitä on joka puolella. Mm. lentokentän ja soul stationin läheltä löytyy jimjilbangit.\nRuokapuolella säästää kun rohkaistuu menemään hieman pienempiin ja vaatimattomamman näköisiin ravintoloihin. Korealaista ruokaa saa halvalla ja se on maistuvaa. Suosikkiruokani on "sam kjop sal" jota saa siihen erikoistuneista ravintoloista. Sam kjop sal on grillattua lihaa erilaisilla lisukkeilla käärittynä salaatinlehtien sisään. Ravintolan tunnistaa yleensä siitä, että siellä on joka pöydässä grilli ja ikkunassa kuvia tarjolla olevista lihoista. Ruoka grillataan pöydässä ja mausteisuuden tason saa päättää itse. Ylipäätänsähän korealainen ruoka on todella mausteista.\nLiikkuminen paikasta toiseen onnistuu metrolla ja se maksaa alle euron suuntaansa. Bussia kannattaa käyttää vain lentokentälle tai muihin kaupunkeihin siirryttäessä.\nOn hämmästyttävää miten vähän Koreassa puhutaan englantia, ja korean kielen taitaminen auttaa pienestä pulasta huomattavasti helpommin kuin englanniksi asian jankkaaminen. Nuoriso on onneksi vähän kielitaitoisempaa.\nKoreoiden raja eli DMZ-zone on tosiaan näkemisen arvoinen. Sinne pääsee kätevästi mm. USO:n (löytyy googlettamalla) bussiretkillä. Päivän retki kaikkine herkkuineen maksaa n. 35e.\nSoul, kuten muukin Korea on aika turvallinen paikka, mutta tervettä järkeä kannattaa aina käyttää. Tosin Itaewonin kaupunginosaan en lähtisi yön pimeinä tunteina seikkailemaan...\n« Vastaus #4 : 29.03.2008, 19:16:22 »\nLainaus käyttäjältä: RCJP - 28.03.2008, 14:19:22\nLP:n Seoul City Guide on oiva matkaopas kaupungista.\nEi mielestäni ole vaan Robert Nilsenin Moon-kustantamon Korea handbook on paras laatuaan.\n« Vastaus #5 : 29.03.2008, 19:20:22 »\nLainaus käyttäjältä: Kitkat - 29.03.2008, 18:53:10\nSoulissa on tosiaan kaksi/kolminkertaiset hinnat kaikessa muuhun Koreaan verrattuna. Korealainen ruoka on huippupaikkoja lukuunottamatta myös huonompaa ja annokset pienempiä kuin provinssissa.\nSoulin hostellit ovat ns. riistopaikkoja useammin kuin eivät. Mieluummin sitten johonkin itsenäiseen esikaupunkiin josta metrolla/junalla kylille.\nSam-gyeop-sal on hyvää mutta rasvaista possua. Itselle maistuu enemmän grillattu ankerias mutta makuasioistahan on mahdoton vaikkakin mukava kiistellä.\n« Vastaus #6 : 29.03.2008, 20:27:39 »\nAika usein sai "rakkaushotelleista" kohtuuhintaisen huoneen. Noissa hotelleissa on yleensä hieman kalliimpi tuntitaksa mutta jos on siellä koko yön niin se onkin sitten jo halvempaa. Huonona puolena on sitten se, että reissukamoja ei yleensä voi jättää huoneeseen päivän ajaksi vaan ne pitää säilöä jonnekkin muualle esim. rautatieasemalle tms.. Joissain paikoissa henkilökunta saattaa myös olla niin mukavaa, että kamat voi jemmata jonnekin respan tienoille.\nNiin ja kimpap on herkkua! Korealaiset väittää, että japanilaisten sushi on kimpapin huono kopio.\n« Vastaus #7 : 01.04.2008, 16:43:15 »\nolin seoulissa viikon verran.\nen suosittele mitään lounli planetteja siellä lukemaan. ei ollu itselläni mitään oppaita, ja löysin kuitenkin erittäin halvan ja hyvän paikan, korean mittapuilla. tosiaan ei se e-korea halpa ole... se oli mielestäni siinä japanin ja kiinan välimaastossa... noin karkeasti arvioiden, about kaikessa.\nhalpoja ruokapaikkojakin löytyi, mutta niitä joutui selkeästi etsimään enemmän kuin esim. kiinan pekingissä.\nen erityisemmin tykästynyt seouliin... löysin etelämmästä pienempiä ja viehättävämpiä kaupunkeja. mutta on siellä sentään vankilamuseo ja kaikenlaisia puistoja ja muutakin. en muista detaileja valitettavasti sen kummemmin asumisen kuin näkemisen kohdalla, mutta sen muistan että etsivä löysi\nps. muisti palailee pätkittäin... semmonen windwalker tai windroad vai mikä se oli... netistä löysin. ihan ok dormi hinta muistaakseni\n« Viimeksi muokattu: 01.04.2008, 16:54:49 kirjoittanut aynish »\n« Vastaus #8 : 05.04.2008, 17:56:48 »\nSuosittelen etukateen vaikka netin kautta tutustumaan paikallisiin, koska korealaisten illanviettotavat ovat aika kivoja ja erilaisia ja paikallisten kanssa tahan paasee tutustumaan parhaiten.\nKorea on korealaisen kaverini mukaan maailman kallein kaupunki, ottaen siis huomioon paikallisten palkka- ja hintatason.\n« Vastaus #9 : 12.04.2008, 11:41:12 »\nHei Etelä-Koreassa käyneet, kannattaako reissuun ottaa suomalaista (3G) kännykkää, vai onko sen raahaamisesta enemmän haittaa kuin hyötyä? Eli onko kellään uutta tietoa kuuluvuusalueiden laajuudesta?\nPaikallisen laitteen vuokraaminen ei varmaan hyödytä pariksi viikoksi?\n« Vastaus #10 : 12.04.2008, 13:41:12 »\nLainaus käyttäjältä: Nakke - 05.04.2008, 17:56:48\neli seoul .. ei korea\n« Vastaus #11 : 14.04.2008, 14:18:24 »\nLainaus käyttäjältä: closer - 12.04.2008, 11:41:12\nMinulla oli mukana Nokian 3g-kännykkä suomalaisella liittymällä. Tosin DNA ei toiminut lupailuistaan huolimatta missään Koreassa, mutta Saunalahden liittymä toimi moitteettomasti joka paikassa missä kävin. Eli vaikka operaattorilta luvataan että "joo, joo kyllä toimii ihan varmasti" niin voi tulla yllätyksiä vastaan kun ekan kerran avaa puhelimen Korean maalla. DNA:n kanssa vielä kana kynimättä asian suhteen!!!\nMinkälaiseen käyttöön ajattelit puhelinta? Jos haluat soitella maan sisällä, niin puhelinkortti voi olla myös yksi hyvä lyhyen ajan vaihtoehto.\n« Vastaus #12 : 14.04.2008, 16:47:57 »\n« Viimeksi muokattu: 14.04.2008, 17:28:52 kirjoittanut Ide »\n« Vastaus #13 : 14.04.2008, 17:49:57 »\n« Vastaus #14 : 14.04.2008, 23:39:20 »\nMa olen korealaisten kanssa syonyt, jos en satoja, niin ainakin 100 kertaa ja toi on kylla ihme myytti, etta korealainen ruoka olisi muka tulista[...] jos vertaa esimerkiksi thaikeittioon, jonka antimilla oikeasti palaa suu joskus vaikka tilasi ei tulista, niin ei voi korealaista tuliseksi sanoa millaan. Jos vertaa suomalaiseen safkaan, niin sitten ehka.\nNo eiköhän nyt ensisijaisesti verrata suomalaiseen ruokaan ja tällä mittarilla mitattuna korealainen ruoka on tulista. Ja paljon tulisempaa kuin se thai-ruoka, mitä turisteille Thaimaan lomakohteissa tarjotaan (ja nyt puhun katukeittiöstä ja backpacker-ravintoloista). Itse tykkään tulisesta ruoasta, mutta Seoulissa oli välillä suu kovilla.\nMinulla on ihan päinvastainen kokemus. Muistan jopa kehuneeni Seoulin hostellien hinta-laatutasoa kotiin lähettämässä postikortissa. Missään muualla maailmassa tämän luokan majapaikoissa ei ole niin paljon purnukoita kylppärissä turistia odottamassa.\nItse majoitun edellä mainitun Holiday-In-jotakin naapurissa. Siinä on pikkuinen, kiva perhehotelli (löytynee majoitustietokannasta). Alueella on paljon halpoja ja hyviä ravintoloita.\n« Vastaus #15 : 15.04.2008, 09:35:15 »\nNo eiköhän nyt ensisijaisesti verrata suomalaiseen ruokaan ja tällä mittarilla mitattuna korealainen ruoka on tulista. Ja paljon tulisempaa kuin se thai-ruoka, mitä turisteille Thaimaan lomakohteissa tarjotaan (ja nyt puhun katukeittiöstä ja backpacker-ravintoloista).\nNo, paha naista on ruveta vaantamaan, itse en ola kokenut korealaista safkaa tulisena. On totta etta thait olettavat etta farang ei pysty syomaan tulista ruokaa ja nain olen se heille varsinkin turistipaikoissa mietona (ja muutenkin miltaan maistumattomana) tarjoillaan. Mutta mitahan mahdoit tarkoittaa kun puhuit katukeittiosta? Et kai vaan sita, etta siellakaan ei ole tulista ruokaa Jos nain niin ota yhteytta kun seuraavan kerran olet Thaimaassa, niin mennaan vahan syomaan somtamia ja tom jam kungia\n« Vastaus #16 : 27.04.2008, 17:24:42 »\n« Vastaus #17 : 04.05.2008, 03:34:27 »\nMitenhän kasvissyöjälle ruokaa löytyy Koreassa? Kesällä olisi tarkoitus käväistä Koreassakin ekaa kertaa elämässäni. Kuulemma siellä on paljon kasvisruokia, mutta tunnetusti myös paljon lihaa...??\n« Vastaus #18 : 04.05.2008, 18:01:44 »\nLainaus käyttäjältä: Kipa85 - 04.05.2008, 03:34:27\nite vegenä pari viikkoa etelä-koreassa takana. sanon mielipiteenä että ei se mitenkään aivan helppoa ole, varaudu pieneen säätöön ja kasvisruokien metskaamiseen.\nlöysin seoulista yhden halvan spaghetti paikan, oliko 2e kasvis-spaghetti annos.\netelämpänä ulsanissa oli vaikeampi etsiä. siellä päädyin kasvispannupizza-ruokavaliolle viikoksi\nsitten oli vielä semmonen kaupunki kuin busan, ja sieltä löytyi semmosta perinne ruokaa, jotain riisijuttua. oli erinomaista.\n« Vastaus #19 : 11.05.2008, 14:04:29 »\nJa paljon kalaa!\nOngelma kasvisruoan kanssa on se, miten asian selität kieliä osaamattomille korealaisille. Oikeasti, englanninkielen taito Koreassa on maailman surkein! Kannattaa ehkä pistäytyä jo heti maahan tullessa lentokentän turisti-infossa ja pyytää lause koreaksi käännettynä.


Maccabi Rand Media europelipäätöksessä Kataja Basketia vastaan - "Näyttävin joukkue jota vastaan olemme pelanneet" - KatajaBasket.fi\nAjankohtainenFIBA Europe CupJukka ToijalaTeemu RannikkoMaccabi Rand Media\nFIBA Europe Cup päättyy jatkolohkojensa osalta keskiviikkona. Kataja Basket kohtaa Joensuussa israelilaisen Maccabi Rand Median, joka on jo varmistanut paikan 16 parhaan joukossa yhdessä ranskalaisen ASVEL Basketin kanssa. Ottelussa on kunnian lisäksi panoksena myös lohkovoitto, johon Maccabi yltää mikäli se kaataa Katajan ja slovenialainen Krka Novo Mesto samaan aikaan pelattavassa ottelussa ASVELin. Teemu Rannikolla puolestaan on mahdollisuus kirjauttaa eurosarjahistoriaa.\nMuista lohkoista pudotuspelipaikkansa ovat ennen päätöskierrosta varmistaneet belgialaiset Port of Antwerp Giants ja Telenet Oostende, saksalainen Fraport Skyliners, turkkilaiset Türk Telekom Ankara ja Royal Hali Gaziantep, ranskalainen Elan Chalon sekä italialainen Openjobmetis Varese.\nKatajan alkulohkokiistakumppanin, valkovenäläisen Tsmoki-Minskin, kohtalo ratkeaa kotiottelussaan kyproslaista AEK:ta vastaan: vähintään kuuden pisteen voitto tuo sille jatkopaikan.\nLoppusijoituksella on väliä\nKataja Basket -leirissä tunnelmat ovat päätösottelun alla päättäväiset.\n– Lähdemme ilman muuta voittamaan, päävalmentaja Jukka Toijala painottaa.\n– Voitolla meillä on mahdollisuus nousta Krkan ohi lohkokolmoseksi. Vaikka tällä hetkellä näyttää siltä ettei pelillä olisi merkitystä niin tietäen sen minkälainen myllerrys FIBA:n sarjoissa on juuri nyt käynnissä -ei ole mitään tietoa siitä minkälaisia sarjoja jatkossa pelataan- saattaa juuri lohkon kolmannella sijalla tai voittojen määrällä olla jatkossa iso merkitys.\n– Näissä peleissä kannattaa aina pelata voitosta. Ikinä ei tiedä mitä se tulevaisuudessa poikii. Lisäksi sekä valmentajille että pelaajille Maccabi-voitto olisi todella kova päänahka!\n”Aivan käsittämättömiä urheilijoita”\nEnsimmäisessä kohtaamisessa Israelissa (lukemat Maccabille 96-85) Kataja pysyi voittotaistelussa mukana puoliaikaan saakka. Kolmannella jaksolla isännät lisäsivät peliinsä niin paljon fyysisyyttä, että vieraat eivät pystyneet siihen vastaamaan. Maccabi sai laitettua riittävästi painetta ennen kaikkea Katajan heittoihin sekä ylipäänsä pelintekoon.\n– Kyseessä on todella urheilullinen joukkue. Sellaista kentän juoksua en ole aiemmin nähnyt: kahdella, kolmella syötöllä alley-oop. Jos on meilläkin makeita suorituksia aina silloin tällöin –Trevis (Simpson) ja nyt ”Bonekin” (Lamayn Wilson) iskevät nopeista alley-oopia- niin näillä kavereilla niitä tuntuu tulevan 4-6 per peli. Aivan käsittämättömiä urheilijoita, ”Toikka” ihastelee.\n– Jos miettii vaikka juuri Trevisiä niin heillä on 4-5 vastaavan tyyppistä kaveria jotka juoksevat kenttää ja hyppäävät aivan älyttömästi. Varmasti näyttävin joukkue mitä vastaan olemme näitä pelejä pelanneet.\nToijalan mainitsemat Maccabi-nimet ovat laiturit Chris Wright ja Shawn Dawson, takamies Mark Lyons sekä sisäpelaaja Darryl Monroe. Wright on heistä nimekkäin, CV:ssään on mm. 32 NBA-ottelua sekä kaksi valintaa NBA:n kehitysliigan NBDL:n tähdistöotteluun. Dawson on vasta 22-vuotias, mutta pelannut jo yhdet EM-kisat Israelin A-maajoukkueessa. Lyons on kokenut ammattilainen, joka on nähty mm. Kroatian ja Ranskan pääsarjoissa. Myös väkivahvan Monroen uralle Euroopassa mahtuu yhtä jos toista.\nEdellä mainittu nelikko taivutti Katajaa Israelissa peräti 82 pisteen edestä ja varsinkin Wrightin voimalla paiskomat korit kelpaavat mihin tahansa highlight-koosteeseen.\n– Tätä kovempaa peliä emme tule ennen Korisliiga-playoffien alkua saamaan. Meillä on nyt hyvä mahdollisuus kokeilla omia rajojamme ja koettaa pystyä pelaamaan korkealla intensiteetillä.\nKataja saa keskiviikkona päätökseen 38 päivää (28.12.-3.2.) kestäneen rutistuksen, jonka aikana se on pelannut 13 ottelua: seitsemästi kotona ja kuudesti vieraissa sisältäen matkat Israeliin ja Sloveniaan. Joukkue on näyttänyt ajoittain luonnollisesti väsyneeltä, onneksi pahoilta loukkaantumisilta on vältytty. Maccabi-pelin jälkeen koittaa vihdoin lyhyt mutta ansaittu lepohetki.\n– Keskiviikon jälkeen vedämme niin sanotusti töpselin irti vähäksi aikaa. Seuraavan kerran olemme joukkueena yhdessä maanantaina. Ottelurytmi on jatkossa kaksi peliä per viikko ja siinä pystyy jo vähän harjoittelemaankin, Toijala suunnittelee.\nRannikko tuikiharvinaiseen saavutukseen?\nPelintekijä Teemu Rannikko on jakanut pelaamassaan 10 ottelussa yhteensä 101 koriin johtavaa syöttöä ja hän on tässä kategoriassa sarjan ylivoimainen tilastoykkönen keskiarvollaan 10,1. Jotta keskiarvonsa pysyisi vähintään 10:ssä, tarvitsee hän keskiviikkona yhdeksän syöttömerkintää. Lähtökohtaisesti tehtävä ei ole mahdoton, sillä kapteenillemme kirjattiin Israelissa pelatussa ensimmäisessä kohtaamisessa peräti 16 koriin johtanutta syöttöä.\nKeskiarvon säilyminen 10:llä alkavana olisi sikäli historiallinen ja samalla erityisen harvinainen saavutus, että ainakaan 25 vuoteen ei yksikään pelaaja ole voittanut tämän tason eurooppalaisen seurajoukkuekilpailun syöttökategoriaa kaksinumeroisella keskiarvolla.\nEpävirallisesti uskaltaa todeta, että 10 syötön keskiarvo on kautta aikain paras, kaikki meneillään olevan kilpailun (FIBA Europe Cup ja edeltäjänsä) pelikaudet (1971-16) huomioiden.\nJää siis nähtäväksi saako Rannikko yhden erityisen kovan meriitin ansioluetteloonsa. Tämän kisan syöttökuninkuushan on käytännössä jo varma ja aiempia vastaavia saavutuksiaan ovat FIBA Korac Cup*** 2000, Suomalais-ruotsalainen liiga****** 1999 ja 2000 sekä Korisliiga 1998, 1999, 2000 ja 2015.\nJukka Toijalakin on harvinaisen tilanteen suhteen ajan hermolla.\n– Pitääkin muistaa olla ottamatta Teemua pois kentältä liian aikaisin. Olen saanut vähän moitteita tästä, päävalmentaja hymyilee.\nSuuren ja mahtavan varjossa\nVuonna 1976 perustettu Maccabi Rishon LeZion (sponsorinimilisäyksenä Rand Media) on pelannut Israelin pääsarjassa yhtäjaksoisesti vuodesta 1988. Sen paras saavutus on hopeaa kaudelta 1990-91. Viime kaudella sijoituksensa oli neljäs.\nKansainvälisissä peleissä seura on mukana yhdeksättä kertaa ja tähän mennessä paras sijoituksensa tuli heti neitsytkaudella 1991-92, jolloin se ylsi 12 parhaan joukkoon Euroopan tuolloisessa kakkostason kisassa FIBA Euroopan Cupissa.\nIsraelilaisesta koripalloilusta puhuttaessa ei voi sivuuttaa Maccabi Tel Avivia, joka on voittanut kaikkiaan 51 mestaruutta (12 kultaa 2000-luvulla) ja Euroopan ykköskilpailunkin (Euroliiga tai edeltäjänsä) kuudesti.\nMaccabi Rand Median päävalmentaja Sharon Drucker nimitettiin viime viikolla EM-karsintaurakkansa ensi kesänä aloittavan Bulgarian A-maajoukkueen luotsiksi. Drucker on juhlinut urallaan paitsi Belgian mestaruutta (v. 2007) myös kahta eurosarjakuninkuutta: ULEB Cupia (v. 2004) ja FIBA EuroCup Challengea (v. 2006). Hänen pesteihinsä ovat kuuluneet myös apuvalmentajan tehtävät Maccabi Tel Avivissa kausina 2008-10.\nMaccabi Rand Media Rishon LeZion 2015-16\n6 Nitzan Hanochi                 2  194     1986   X  Maccabi Ra´anana\n7 Golan Gutt                     2  192  82 1994   -  Hapoel Lev Hasharon\n8 Shawn Dawson                 2-3  198  93 1993   X  Maccabi Rishon LeZion\n9 Tony Younger (USA/ISR)         3  198     1980   -  Spring Hill College, USA\n10 Mark Lyons (USA)               1  185  91 1989   -  University of Arizona, USA\n11 Avi Ben-Chimol                 1  195     1985   -  Maccabi Tel Aviv\n12 Idan Zalmanson               4-5  206     1995   -  Maccabi Tel Aviv\n14 Kevin Palmer (USA)             3  198  95 1987   -  Texas A&M University-Corpus Christi, USA\n18 Tyler Dawson                 1-2  184     1997   -  Maccabi Rishon LeZion\n21 Ofek Hakmon                  1-2  188     1997   -  Maccabi Rishon LeZion\n23 Amitay Levi                  1-2  188     1997   -  Maccabi Rishon LeZion\n33 Chris Wright (USA)           3-4  203 102 1988   -  University of Dayton, USA\n86 Darryl Monroe (USA)          4-5  202 104 1986   -  George Mason University, USA\nRicky Harris (USA)           1-2  187  80 1987   -  University of Massachusetts, USA\nPäävalmentaja: Sharon Drucker\nApuvalmentajat: Shmulik Brenner, Zvika Mendelejev, Elhanan Bitan\n#10 Mark Lyons (USA)\n(185 cm/s. 1989)\nAmmattilaiskausi: 3. 18.\nKansainvälinen seurajoukkuepelikausi: 2. 12.\nAiemmin ammattilaisena Ranskan, Kroatian ja Belgian pääsarjoissa, menossa toinen kausi Israelissa\nPelaa ensimmäistä kauttaan FIBA:n eurosarjoissa, aiemmin muutama ottelu Adrianmeren liigassa\nValittiin Israelin pääsarjan tähdistöotteluun v. 2015\n3 pisteen heitot (19/48) 40 %\nEnsimmäisessä kohtaamisessa 22 pistettä, 4 levypalloa, 6 syöttöä, 2 riistoa (26 peliminuuttia)\n”Mark Lyons scores 30 points vs. Hapoel Tel-Aviv” (YouTube-video)\nkolmen pisteen heitot (29/71) 41 %\nupottanut keskimäärin 2,9 kolmen pisteen heittoa per ottelu (11. eniten)\n10,1 syöttöä (sarjan paras ja tulee voittamaan tämän tilastokategorian)\nrikottu keskimäärin 7,1 kertaa per ottelu (2. eniten)\nvapaaheitot 93 % (28/30) (8. tarkin)\nEnsimmäisessä kohtaamisessa 6 pistettä, 16 syöttöä (29 peliminuuttia)\n#6 Nitzan Hanochi (C)\n(194 cm/s. 1986)\nAmmattilaiskausi: 12. 3.\nKaksinkertainen Israelin cupin finalisti, 2007 (Bnei Hasharon) ja 2012 (Maccabi Rishon LeZion)\nValittiin Israelin pääsarjan tähdistöotteluun v. 2012\nEnsimmäisessä kohtaamisessa 8 pistettä, 4 levypalloa, 2 syöttöä, 3 riistoa (26 peliminuuttia)\nHighlights 2011 (YouTube-video)\n18,6 pistettä (7. paras)\nupottanut keskimäärin 6,4 pelitilanneheittoa per ottelu (11. eniten), 4,0 vapaaheittoa per ottelu (13. eniten)\nvapaaheitot (44/48) 92 % (9. paras)\nEnsimmäisessä kohtaamisessa 15 pistettä, 6 levypalloa, 2 syöttöä (39 peliminuuttia)\n#8 Shawn Dawson\n3 pisteen heitot (8/20) 40 %\nEnsimmäisessä kohtaamisessa 17 pistettä, 4 levypalloa, 4 syöttöä, 2 riistoa (31 peliminuuttia)\n”Shawn Dawson Scouting Report” (YouTube-video)\n8,0 levypalloa (17. paras), näistä 2,6 hyökäyspäässä (19. paras)\npelitilanneheitot (52/92) 57 % (18. paras), näistä kakkoset (44/69) 64 % (11. paras)\nEnsimmäisessä kohtaamisessa 7 pistettä,\n5 levypalloa, 2 syöttöä (36 peliminuuttia)\n#33 Chris Wright (USA)\n(203 cm/s. 1988)\nHakenut yliopistopeliensä päätyttyä (2011) aktiivisesti pysyvää paikkaa NBA-joukkueessa, päässyt todella lähelle:\n24 ottelua Golden State Warriorsissa kaudella 2011-12\nPre-seasonit Toronto Raptorsin kanssa syksyllä 2012 ja 2013 sekä Milwaukee Bucksin kanssa syksyllä 2014\n8 ottelua Milwaukee Bucksissa kaudella 2013-14\nKovaa jälkeä NBA:n kehitysliigassa (NBDL) kausina 2011-14\nKaksi valintaa tähdistöotteluun, 2013 ja 2014 (Maine Red Claws)\nMeneillään toinen kautensa Euroopassa, jossa viime kausi Puolassa PGE Turow´n riveissä ja pelejä myös Euroliigassa sekä Eurocupissa\nPuolan liigan finalisti 2015\nYliopistourallaan NIT-turnausvoittaja 2010 (Dayton)\npelitilanneheitot (61/91) 67 % (2. paras)\nupottanut keskimäärin 5,5 kahden pisteen heittoa per ottelu (12. eniten)\nEnsimmäisessä kohtaamisessa 22 pistettä, 7 levypalloa, 3 syöttöä (29 peliminuuttia)\n”Chris Wright Highlights Euroleague 2014-15” (YouTube-video)\n18,5 pistettä (8. paras)\n6,9 levypalloa, näistä 6,3 puolustuspäässä (11. eniten)\nkolmen pisteen heitot (40/89) 45 %\nupottanut keskimäärin 6,4 pelitilanneheittoa per ottelu (10. eniten)\nEnsimmäisessä kohtaamisessa 27 pistettä, 7 levypalloa (40 peliminuuttia)\n#86 Darryl Monroe (USA)\n(202 cm/s. 1986)\nAikaisempi ammattilaisura Hollannin, Ranskan ja Espanjan pääsarjoissa sekä Ranskan ja Italian kakkosliigoissa\nValittiin Hollannin pääsarjan tähdistöotteluun v. 2010 ja Ranskan vastaavaan v. 2013\nItalian kakkosliigakauden 2014-15 MVP\nPelasi yliopistoaikanaan George Masonissa yhdessä ex-Kataja-sentterin Mike Morrisonin (Katajassa kaudella 2013-14) kanssa\n7,0 levypalloa, näistä 5,9 puolustuspäässä (17. paras)\nupottanut keskimäärin 5,9 kahden pisteen heittoa per ottelu (7. eniten)\nrikottu keskimäärin 5,2 kertaa per ottelu (12. eniten)\nEnsimmäisessä kohtaamisessa 8 pistettä, 3 levypalloa, 2 torjuntaa (24 peliminuuttia)\n”Darryl Monroe Highlights” (YouTube-video)\n1,4 torjuntaa (6. paras)\nkahden pisteen heitot (30/48) 63 %\nIkä: 48 43\n(Maccabi Ra´anana (ISR), Hapoel Galil Elyon (ISR), Hapoel Jerusalem (ISR), Ural Great Perm (RUS), Lietuvos Rytas (LTU), BC Oostende (BEL), Aris Thessaloniki (GRE), Sutor Montegranaro (ITA), Galil Gilboa (ISR), Maccabi Rand Media/Rishon LeZion (ISR)) 9.\n(Maccabi Ra´anana (ISR): FIBA Saporta Cup**, FIBA SuproLeague*, FIBA Korac Cup***;\nHapoel Jerusalem (ISR): ULEB Cup**;\nUral Great Perm (RUS): FIBA EuroCup Challenge****;\nLietuvos Rytas (LTU): ULEB Eurocup**;\nBC Oostende (BEL): ULEB Eurocup;\nAris Theassloniki (GRE): ULEB Eurocup;\nGalil Gilboa (ISR): Balkan League******;\nMaccabi Rand Media (ISR): FIBA Europe Cup***) 3.\n(Kataja Basket: FIBA Europe Cup/EuroChallenge***)\n(ULEB Cup 2004 (Hapoel Jerusalem (ISR));\nFIBA EuroCup Challenge 2006 (Ural Great Perm (RUS));\nBelgia 2007 (BC Oostende)) 0\nkansainväliset ottelut (voitto%): 84/146 (58 %) 15/33 (45 %)\nBulgarian A-maajoukkueen päävalmentaja tulevissa EM-karsinnoissa\nPäävalmentajana kotimaansa Israelin lisäksi Italian, Venäjän, Kreikan, Belgian ja Liettuan ykkösliigoissa\nBelgian cup-mestari 2008 (BC Oostende)\nIsraelin liigan finalisti 2000 (Maccabi Ra´anana)\nBalkanin liigan finalisti 2014 (Galil Gilboa (ISR))\nIsraelin cup-finalisti 2004 (Hapoel Jerusalem)\nULEB Eurocupissa sijoitus 16 parhaan joukossa 2011 (Aris Thessaloniki (GRE))\nFIBA Korac Cupissa sijoitus 16 parhaan joukossa 2002 (Maccabi Ra´anana (ISR))\nIsraelin 20-vuotiaiden poikien maajoukkueen päävalmentajana 2002, 2012-14\nIsraelin vuoden valmentaja 2000 (Maccabi Ra´anana) ja 2003 (Hapoel Galil Elyon)\nPelaajana 1985-93 (Israelin pää- ja kakkosliiga)\nUra päättyi loukkaantumisiin vain 26-vuotiaana\nSijoitus kotimaassa viime kaudella: 4. 1.\n(ensi kertaa 1991-92) 4.\nkansainväliset ottelut (voitto%): 37/72 (51 %) 15/39 (38 %)\nKansainvälisillä kentillä: 1991-92:\nFIBA European League*: 2. kierros (3 voittoa, 1 tappio) (kilpailussa mukana 33 joukkuetta)\nFIBA European Cup**: 12 parhaan joukkoon (4-8) (39 joukkuetta)\nFIBA Korac Cup: 32 parhaan joukkoon (2-2) (73 joukkuetta)\nFIBA Korac Cup: 32 parhaan joukkoon (1-3) (95 joukkuetta)\nFIBA Korac Cup: 32 parhaan joukkoon (3-3) (97 joukkuetta)\nFIBA Korac Cup: 32 parhaan joukkoon (5-3) (94 joukkuetta)\nFIBA Korac Cup: 32 parhaan joukkoon (4-4) (85 joukkuetta)\nFIBA Korac Cup: 32 parhaan joukkoon (6-3, lisäksi 1 tasapeli) (93 joukkuetta)\nFIBA EuroCup***: alkulohko (2-4) (31 joukkuetta)\nFIBA Europe Cup: varma paikka 16 parhaan joukossa (saldo tällä hetkellä 7-4) (56 joukkuetta)\nFIBA EuroChallenge: karsinnasta alkulohkoon, josta jatkolohkoon sekä lopulta 8 parhaan joukkoon (puolivälierät) (8 voittoa, 8 tappiota) (kilpailussa mukana 36 joukkuetta)\nFIBA Europe Cup***: paikka 32 parhaan joukossa (saldo tällä hetkellä 5-6) (56 joukkuetta)\n1 Israelin liigan hopea (1991)\n* Euroopan arvostetuin seurajoukkuekilpailu, nykyisin nimellä Euroliiga (markkinointinimenä Turkish Airlines Euroleague). FIBA SuproLeague oli vain yhden kauden (2000-01) ajan käytössä ollut kilpailu Euroopan suurseuroille (joista osa pelasi tuolloin kilpailevaa Euroliigaa) ja se sulautui kaudesta 2001-02 alkaen yhteen Euroliigan kanssa.\n**** Aikanaan Euroopan neljänneksi arvostetuin seurajoukkuekilpailu.\n***** Balkanin liiga (Balkan International Basketball League) on kansainvälinen koripallosarja, jota on pelattu kaudesta 2008-09. Viime kaudella mukana oli 10 joukkuetta, jotka tulivat Albaniasta, Bulgariasta, Kosovosta, Makedoniasta, Montenegrosta ja Romaniasta.\n****** Suomalais-ruotsalainen liiga oli kilpailu Suomen ja Ruotsin pääsarjajoukkueille. Sitä pelattiin kolme kautta, 1998–01.\nHistorian saatossa Suomen ja Israelin miesten maajoukkueet ovat iskeneet yhteen kaikkiaan 19 kertaa ja Suomi on poistunut parketilta voittajana ainoastaan viidesti. Miesten seurajoukkuekohtaamisissa on ollut sama sävel: vain kaksi voittoa 13 kohtaamisesta.\n(miehet ja naiset): 17000 26000\nMaaottelukohtaamiset (miehet): EM-kisat 2015: Suomi-Israel 66-79\nEM-karsinnat 2000: Suomi-Israel 68-86\nEM-karsinnat 1999: Israel-Suomi 93-68\nEM-karsinnat 1987: Suomi-Israel 106-102\nEM-karsinnat 1986: Suomi-Israel 69-87\nValmistavat maaottelut 1980: Suomi-Israel 82-81\nValmistavat maaottelut 1979: Israel-Suomi 80-77\nValmistavat maaottelut 1977: Israel-Suomi 77-71\nValmistavat maaottelut 1977: Israel-Suomi 90-85\nOlympiakarsinnat 1976: Suomi-Israel 79-103\nEM-karsinnat 1969: Suomi-Israel 52-69\nOlympiakarsinnat 1968: Suomi-Israel 64-67\nEM-kisat 1967: Suomi-Israel 73-60\nEM-kisat 1965: Suomi-Israel 51-52\nOlympiakarsinnat 1964: Suomi-Israel 60-55\nEM-kisat 1959: Suomi-Israel 55-56\nEM-kisat 1953: Suomi-Israel 36-60\n=> Voitot: Suomi-Israel 5-14\nSeurajoukkuekohtaamiset (miehet): FIBA Euroopan Mestareiden Cup 1982: Maccabi Elite SC – Torpan Pojat 117-79\nFIBA Mestareiden Cup 1987: Maccabi Elite SC – Torpan Pojat 112-86\nFIBA Euroopan Cup-voittajien Cup 1990: Uudenkaupungin Urheilijat – Maccabi Ramat-Gan BC 96-93\nFIBA Euroopan Cup-voittajien Cup 1990: Maccabi Ramat-Gan BC – Uudenkaupungin Urheilijat 95-90\n=> Voitot: Suomi – Israel 2 – 11\n(molemmat vv. 1958-16): 20 19\nOsallistumiskerrat: 103 228\nMaccabi Tel Aviv: FIBA European Champions´ Cup 1977, 1981;\nEuroleague 2004, 2005, 2014)\nHapoel Jerusalem: ULEB Eurocup 2004\nMaccabiRishon.co.il – Viralliset kotisivut (hepreaksi)\nFIBAEurope.com: Maccabi Rand Media Fact File\nVideo: Joukkueiden välinen ensimmäinen kohtaaminen Israelissa 13.01.2016 (96-85) (FIBA @ YouTube)\nFIBA Europe Cup 2016, jatkolohko O, 6. ja viimeinen kierros:\nLähiTapiola Areena, Joensuu, keskiviikko 03.02. klo 19:30 (HUOM. Aika!)\nOtteluisäntä: YIT / LKV Varis


Nennin nuket: Turnyyri x2\nTaas se on se koeviikon inspiraatio :) Ajattelin siis dokumentoida vähän viimeaikaisia tekeleitäni ja pakoilla samalla kokeisiin lukemista. Kyllä nukkeilu aina trigonometriset funktiot voittaa.\nPitkään mielessä ollut turnyyripuku sai viimein ensimmäisen osansa, turnyyrin. Itse asiassa kaksi, sillä en ollut tyytyväinen ensimmäiseen. Kaikki nukkekokoiset turnyyriviritelmät, joihin olen netissä törmännyt, ovat "tyynymallia", joten ajattelin sen olevan toimivin ratkaisu. Aliarvioin kuitenkin täytteen määrän ja omastani tuli turhan lättänä. Turhautuneena päätin kokeilla jotain täysin erilaista. Päädyin "vannemalliin", joka on paitsi historialliseti korrekti myös paremmin tulevan mekon tyyliin sopiva. Otin mallia tästä tutoriaalista ja turnyyristä tuli, no ei ihan valtava, mutta iso.\nNäissä kuvissa turnyyrin alla on joku vanha "bilemekko", todiste siitä, että tein nukeille joskus tavallisia vaatteita :-o Kunhan löydän jostain tarpeeksi ohutta valkoista puuvillaa, täytyy tehdä sellaiset 1800-luvun alushousut.\nTyynymalli, mekko on kuvausrekvisiittaa, eikä liity pukuun\nJa tällähän ei sitten istuta XD\nSaa nähdä kumpi näistä tulee lopulliseen asuun. Ensimmäinen on kauhean vaatimaton, jälkimmäinen taas mahdollisesti liian iso. Täytyy tehdä alushame ja katsoa sitten, mutta todennäköisesti päädyn vannemalliin. Ei tyynymallikaan hukkaan mene, sitä voi todennäköisesti käyttää 1700-luvun lopun puvuissa, kuten robe à l'anglaisessa, jos sellainen tulee joskus tehtyä. Tai muuten vaan puvuissa, jotka kaipaavat hiukan kohotusta taakse.\nVannemalli solmitaan vanteiden päässä olevilla nauhoilla muotoon.\nSitten vähän itse puvusta. Idea on ollut jo vuosia, mutta vasta vähän aikaa sitten löytyi kangas ja aivan äskettäin pitsi.\nTeen mahdollisesti kaksi yläsosaa, koska en osaa valita 1870- luvun ja 1880-luvun tyylien välillä\nKuva ei ihan vastaa todellisuutta, kangas oikeasti on ruskeampi ja siinä on pieniä raitoja.\nKaula-aukkoon ja hihoihin tuleva koristenauha on tiedossa, mutta vielä ostamatta.\nAlushame on sitten seuraava operaatio. Olin ajatellut tehdä sen valkoisesta superohuesta satiinista, jonka ostin vuosia sitten alushamekankaaksi. Se on toivottoman sähköistä ja siten käyttökelvotonta leveisiin hameisiin, mutta tähän alushameeseen tarvitaan jotain todella laskeutuvaa. Kuitenkin tutkiessani The Met:n kokoelmia, opin muutamia uusia asioita aikakauden alushameista.\nKaikki löytämäni turnyyrikauden alushameet olivat ohutta puuvillaa, eivätkä silkkiä, jota satiinini yrittää leikkiä.\nYleinen tyyli oli näköjään kaarroke tai pelkästään muotolaskokset niin, että hameen yläreuna on juuri vyötäröllä, ei välttämättä erillistä vyötärökaitaletta. Takakappaleen leveys on koottu vyötärölle nauhakujan avulla ja hame aukeaa takaa keskeltä.\nEipä löydy alushametta, jossa ei olisi koristeita. Pitsiä, laskoksia, röyhelöitä, kuitenkin hillitysti ja vain helmassa n. polven alapuolelta alkaen. Siispä metsästämään jotain tarpeeksi ohutta ja pehmeää pitsiä satiinin kaveriksi.\nNo jaa, on sitä ennenkin jouduttu tekemään kompromisseja historiallisten faktojen ja nukkekoon vaatimusten välillä. :-D\nLähettänyt Nenni klo 20.28\nTunnisteet: 1700-luku, 1800-luku, alusvaatteet, Barbie, turnyyripuku


Kotimaisia uutuskirjoja sähkökirjoiksi - Mediaviikko - Viestinnän ja median uutisia\nKotimaisia uutuskirjoja sähkökirjoiksi\nUutiset, | perjantaina 12.10.2012 - Toimitus\nKotimaisia uutuuskirjoja tarjotaan nyt myös sähkökirjoina, tosin vain kokeiluna ebib-kirjaston kautta. HelMet-kirjaston asiakkaat voivat osallistua sähkökirjakokeiluun. Ebib avataan asiakkaiden käyttöön 15.10.2012 ja se on avoinna vuoden 2012 loppuun. Ebib e-kirjaston kautta asiakkaat voivat lukea sähkökirjoja uudella tavalla: teoksen voi lukea helposti suoraan selaimessa ilman erillisten lukuohjelmien lataamista. Myös perinteinen kirjan lataaminen koneelle ja lukeminen offline-tilassa on mahdollista.\nTivit Oy:n käynnistämä Next Media tutkii median tärkeimpiä kehityskohteita siirryttäessä kohti digitaalisia palveluja, muun muassa mediakokemusta digitaalisissa päätelaitteissa, median merkitystä ihmisen arjessa sekä suurten mediatietomäärien hallintaa. Tutkimusohjelman laajuus vuonna 2012 on 10 miljoonaa euroa, josta Tekesin rahoitusosuus on 5,5 miljoonaa euroa. Next Mediaan osallistuu 8 tutkimusorganisaatiota ja 56 yritystä.\non tää kehitys hidasta\nRuotszissa kirjoja voinut lainata netissä jo vuosia...


FIFA Interactive World Cup 2005 | Livegamers\nPäivitetty 15:58 – 23.9.2005\nXbox, FIFA ja Electronic Arts ilmoittivat tänään yhdistävänsä voimansa toistamiseen FIFA Interactive World Cup 2005 -turnauksen tiimoilta. Pelattava peli on EA:n julkaisema FIFA 06 Xboxille.\nFIWC 2005 -turnauksen palkintoina on FIFA.comin tarjoama matka vuoden 2006 World Cupiin. Voittaja pääsee myös noutamaan FIFA Interactive World Player -tittelinsä World Player -gaalasta Zürichistä joulukuun 19. päivä isoimpien jalkapallonimien rinnalla. Näiden lisäksi jokainen finalisti saa Xbox 360 -konsolin ja FIFA 06 -pelin.\nTurnaukseen voi osallistua ansaitsemalla paikkansa Xbox Livessä, voittamalla DigiExpossa (5.-6.11.2005) järjestettävä Suomen alueellinen karsinta tai ilmoittautua suoraan alueellisessa turnauksessa. Suomen karsintojen voittajat pääsevät osallistumaan Saksassa 4.12. järjestettävään alueelliseen turnaukseen. Yhteensä 8 pelaajaa pääsee alueellisten karsintojen ja turnauksien kautta finaaliin.\nXbox Liven kautta finaaliin pääsee kaksi pelaajaa. *Ilmoittautuminen on alkanut ja se löytyy täältä. Ilmottautuminen jatkuu 11. marraskuuta asti. Jokaisen maan parhaalle Live-pelaajalle annetaan palkinnoksi Xbox 360 -konsoli, FIFA 06 -peli sekä pääsy Lontoon finaaleissa järjestettävään tiputuspeliin, jolla kaksi lisäfinalistia selviää.\nOlemme kaikki todella innostuneita tämän vuoden FIFA Interactive World Cup -turnauksesta, Microsoftin Worldwide Marketing and Publishing yksikön varatoimitusjohtaja Peter Moore kertoo. Xbox Live turnausten avulla varmistuu, että vain parhaat ja kilpailuhenkisimmät pelaajat pääsevät finaaliin asti. Kilpailu tulee olemaan todella tiukka, kun yli kaksi miljoonaa Xbox Live -jäsentä hiovat taitojaan verkossa  odotamme innolla, kuka kruunataan vuoden 2005 FIFA Interactive World Player -pelaajaksi.\nFIFA 06 -peli ilmestynee tämän kuun lopulla.


Ylöjärven Uutisten vakimainostaja Euromaster Ylöjärvi kertoo palveluistaan tehokkaalla sisältömarkkinoinnilla - Ylöjärven Uutiset\nYlöjärven Uutisten vakimainostaja Euromaster Ylöjärvi kertoo palveluistaan tehokkaalla sisältömarkkinoinnilla\nJaa: Mainostajan sisältöä Julkaistu 7.5.2020 15:12 Mainos\nEuromasterilla onnistuvat kaikki rengastyöt reikien paikkauksesta uusien\nElovainiolla sijaitseva täyden palvelun rengasliike Euromaster on mainostanut Ylöjärven Uutisissa jo parin vuoden ajan.\nEuromaster Ylöjärven ja Nokian yrittäjä Joni Wuori kertoo, että yrityksen mainoksia ilmestyy paikallislehdessä yleensä muutaman kuukauden välein kevääseen ja syksyyn painottuen.\nMainosten koko vaihtelee pienestä ilmoituksesta koko etusivun kokoiseen mainokseen. Yrityksellä on ollut myös bannerimainos ylojarvenuutiset.fi:ssä.\nWuori kertoo kokevansa, että Euromaster tunnetaan Ylöjärvellä jo melko hyvin ja tunnettuutta lisää entisestään mainostaminen Ylöjärven Uutisissa.\n– Yrityksemme odotusaulan tiskillä on ensimmäisenä lehtenä Ylöjärven Uutiset. Mainostaminen tuo meille näkyvyyttä, Wuori toteaa.\nUutta Wuorelle on sisältömarkkinointi, jonka avulla hän on mainostanut yrityksensä palveluita nyt kahteen eri otteeseen (täällä ja täällä).\nSisältömarkkinointi tarkoittaa sponsoroitua artikkelia, joka tehdään mainostajan toiveiden mukaisesti. Juttu erottuu toimituksellisesta jutuista ”mainos”-merkintöjen avulla ja se julkaistaan sekä paperilehdessä että ylojarvenuutiset.fi:ssä.\n– Sisältömarkkinointi on mielestäni erityisen tehokas, sillä sitä voi jakaa somessa. Se on mainos lehtijutuksi puettuna, Wuori kuvailee.\nHän kertoo olevansa myös itse sisältömarkkinointien kuluttaja.\n– Itse luen paljon eri yritysten sisältömarkkinointeja. Niistä oppii uutta tietoa ja tutustuu samalla yritykseen. Tieto tulee ikään kuin asiakkaan luo suoraan ilman, että hänen tarvitsee sitä itse etsiä.\nSisältömarkkinoinnin tuotteemme ovat perinteisestä mainonnasta poikkeavia sponsoroituja artikkeleita.\nArtikkeli tehdään mainostajan toiveiden mukaisesti, ja juttu erottuu toimituksellisista jutuista ’Mainos’-merkintöjen avulla.\nArtikkeli julkaistaan aina sekä paperilehdessä että ylojarvenuutiset.fi:ssä.\nSisältömarkkinointi on erityisen tehokasta, koska se vetoaa lukijoihin tarinoidensa, hyödyllisyytensä tai viihteellisyytensä ansiosta.


14.07.2005 klo 16:41\nKiva kun löyty näitä kuvia teiän keikoilta.Näkypä tuo isosiskokin kuvissa ja joissain oikein hyvin!!Kivoja soittoja kaikille!\n17.04.2005 klo 18:48\nKaipaus on kumma tunne, sitä ei peitä sonja tai edes lumme. Kun on tuska suuri, ei auta edes kiinan muuri. Valokuva ilon tuo, katsojilleen riemun suo. Lainaten PPPtä "Miks´et tullutkaan?" http://www.uwasa.fi/~vyvo/psyko/index.html\n10.03.2005 klo 20:18\nHei kaikki kivat muusikot\n06.03.2005 klo 19:01\nNäillä sivuilla vois olla lisää kuvia bändistä...\nsed�t jaksaa heilua...\n06.01.2005 klo 20:01\nT-T:lle Terveisiä Valkeakoskelta.Vieläkö rokki soi?\nOn kiva huomata...\n19.12.2004 klo 21:56\n(kuvien perusteella) että vaikka vuodet vierivät, niin eipä mies muutu... Sehän tarkoittaa että Passin poika on AITO. Hullu mikä hullu ;)\n15.12.2004 klo 09:18\nHyvvää Joulua ja parempaa vuotta 2005 kaikile rytmihäiriköile yhesä ja eriksheen Rovaniemeltä!\n25.08.2004 klo 18:58\nTulevalla isukilla alkoi tehdä mieli Olvia kuunnellessaan boogie nightsia ja äipän mahasta hävisi napa! Lapsestamme tulee pasunisti! Tulkaahan Mikkeliin keikalle, yleisöä luvassa ainakin pari henkeä!\nensimm�inen h�irikk�pariskunta + maha\n12.07.2004 klo 12:12\nKiitos hyvästä konsertista Olusilla. Kuuntelin teitä lauantaina. Heräsin kunnolla, kun kuulin laulajattaren äänen. Juoksin lavan reunalle ja melkein pyörryin ihastuksesta nähdessäni tämän pitkätukkaisen punapään laulamassa. Oli silmän ruokaa koko illaksi, kiitos. Sain otettua kuvankin. Kiitos myös kapellimestarille ja muille muusikoille.\n11.05.2004 klo 11:29\nTerveiset kaikille rytmihäiriköille täältä kylmästä Lapista. Täällä mie soittelen bluesia parin ukon kanssa, mutta olisihan se kova juttu soittaa vielä joskus Rytmihäiriköissä! Toivottelen Teille hyviä keikkoja sinne Joensuuhun, oli meilläkin kolme hikistä keikkaa vappuna. Jos ei kilhautella, niin ainaki meilaihlan!


Satuelämää: Ikuinen opiskelija(ko)?\nOuti Krimou/Outi's life 2. lokakuuta 2019 klo 19.02\nOlen miettinyt sosionomiksi opiskelua, mutta oikeasti haluaisin perustaa oman yrityksen, sellaisen sisustuskahvilajutun :)\nSatu N. 2. lokakuuta 2019 klo 19.40\nMinusta on hienoa, että ihmisillä on haaveita ja unelmia...eriasia on, toteutuuko ne, mutta se, että uskaltaa jo ajatella on jo eteenpäin. Toivottavasti löydät riittävästi rohkeutta lähteä toteuttamaan unelmiasi...<3\nhttp://tuijankortteilua.blogspot.com 2. lokakuuta 2019 klo 20.54\nolet tosi ahkera opiskelija. Mikäs siinä kun tykkää opiskelusta.\nSatu N. 2. lokakuuta 2019 klo 22.30\nEn tiedä ahkeruudesta, mutta löydän minua kiinnostavia aiheita. En ole edes lukijatyyppiä, mutta, kun on riittävän kiinnostavaa, opiskelukin sujuu...:)\nKaisa 4. lokakuuta 2019 klo 11.14\nOn jännää miten näin "vanhempana" tuo opiskeluinto on taas palannut ja innostus lukemiseen. Johtuuko se siitä, että nyt ei ole paineita saada minkäännäköistä tutkintoa suoritettua, niin kui silloin nuorena.\nOpiskeluintoa sinulle! <3\nSatu N. 5. lokakuuta 2019 klo 8.28\nSe on varmasti osasyy ja toinen en se, että nykyisin on monta tapaa opiskella. Työn ohessa/lähipäiväopiskelut ja webinaarit ovat lisääntyneet ja mahdollistaneet ainakin meikäläisen kohdalla viimeisimmät koulutukset...onneksi! :)


Jäsenen lancer evo-r uusimmat tuotokset | Keskustelu - MitsubishiClubFinland.com\nJäsenen lancer evo-r uusimmat tuotokset\nEvo 3 alkuperäiset sumuvalot ja niiden paikka?\nTossa vielä lähikuva niin näkyy tuo telinekkin kuinka oli puskurissa\n4 Joulukuu 2020\nTuossa suoraan edestä kuva.\nTuolleen ne oli omassa.\nMoottorinohjaus Evo III\nMulla oli aikanaan Kolmosessa Apexin Power FC. Purkki oli tarkoitettu Evo vitoseen mutta siinä oli (Apexin?) välijohtosarja jolla sopi suoraan kolmoseen. Löytäiskö sellaisen vielä jostain esim. Ebay?\nMitsubishi Evo 8 purkuosia\nMinkälainen ja minkä kuntoinen pakoputki? Hinta?\nNo niin, vika tosiaan löytyi tuolta hantin jalkatilassa olevalta liittimeltä. Bensapumpun pinni oli käytännössä mädäntynyt poikki. Jännä että ei oireillut aikasemmin yhtään. Eli kuvassa oleva c-135 liitin. Potkumuovi pois niin sieltä löyty. Karmeassa kunnossa oli pinnit. Viisi pinniä...\nKiitos Basbarduu. Tuo on siis juuri se C-135 liitin. Täytyy sinne siis suunnata.\nVika taisi löytyä mutta en vielä paikallistanut että missä se on. Akulta sulakkeen kautta ykkösreleelle tuleva johto on jostain poikki. Eli tuo konehuoneessa oleva 15A sulake on ehjä. Sulakkeelta ei ole yhteyttä releelle vaikka pitäis olla suora johto. Tai on siinä toi C-135 väliliitin. Jos...\nPumpulle annettu suoraa virtaa akulta niin lähtee pyörimään ja auto käyntiin. Edelleen releiden syöttö hukassa.\nMittaristossa näkee vaihteet. Ei vaikutusta. R tai D päälle ei edes starttaa. Jarruvalot toimii eli uskoisin että tunnistin toimii. Käynnistäminen ei tosin edellytä edes jarrun painamista.\nEn ole tehnyt autolle mitään. Töistä lähtiessä ei käynnistynyt. Auto siis starttaa/pyörittää mutta ei käynnisty. Keskuslukko toimii normaalisti kaukosäätimestä. Ei ole mitään muita oireita kuin että ei käynnisty. Akku on ollut latauksessa. Jännitteet sielä ok. Pumpulle ajattelin antaa...\nEvo7 ei suostu käynnistymään. Bensapumpulle tulee 1.5 volttia startatessa. Maadoitus ok. Konehuoneen 15A sulake on ehjä. Kuskin jalkatilassa 7.5A sulake on ehjä. Kuski jalkatilan sulkerasiassa kaksi relettä, toinen naksuu kun laittaa virran päälle ja toinen kun starttaa. Koneenhuoneessa oleva...\nEvo 7 lämmöt nousee ajossa, ei tyhjäkäynnillä\nMikäs termari sinne tuli? Itsekkin antaisin tälle äänen ja kokeilisin alkuperäistä termaria ennen isompia purkamisia. Häviääkö jäähdytysnestettä tai tuleeko kuplia syyläristä kun korkki on auki? Jos näin niin silloin epäilys pahville.\nOstetaan EVO 7,8,9 osaa\nEli haussa on Evo seiskaan. -Takaluukku spoilerin kanssa. -Evo9 ajovalot -Catback putki -Konepelti. Tarjo muutakin osaa jos löytyy. mikael.vendelin (ät) gmail.com


Hamina Bastioni – VZ Morie\nApril 30, 2019 | H2YSyn | nahtavyydet |\nHaminan linnoitus, asemakaava ja Hamina Bastioni – pala kolmen valtakunnan historiaa\nHaminaa kutsutaan ympyräkaupungiksi ja aivan syystä. Kaupungin keskustan asemakaava on muotoutunut ympyrän malliin Haminan linnoituksen sisälle. Linnoituksen rakennutti ruotsalainen kenraali Axel von Löwen 1720-luvulla. Vallimuurien ulospäin työntyvät kulmat muodostavat kuusi bastionia, jotka ovat nimetty Suomen sen ajan linnoitettujen kaupunkien mukaan. Tämä tähtilinnoitus sulkee sisäänsä vanhan ympyräkeskustan, jonka kahdeksan sädekatua lähtevät Raatihuoneentorilta. Kaksi poikkikatua kulkevat linnoituksen muotoa seuraten kehässä.\nRuotsalaiset toteuttivat linnoittamisen vain hiekkavallituksina. Venäläiset jatkoivat linnoitustöitä 1740-luvulla, jolloin Haminassa alkoi venäläinen aika, ns. Vanhan Suomen aika. 1800-luvun alussa valmistuivat linnoituksen koillissivulle uudenaikaisen linnoitustaidon mukaan rakennetut keskusbastioni ja kaponieri-varustukset, jotka saivat nimekseen Puolikuu 1 ja 2. Suuriruhtinaskunnan aikana Haminan linnoitus menetti merkityksensä ja vuosisadan lopulla osa linnoituslaitteista purettiin, mm. nykyisen Kauppatorin paikalla sijainnut Helsingin bastioni.\nVetreä harvinaisuus elää vireää nykyhetkeä: Bastionin tunnelma kutsuu ympäri vuoden!\nKansainvälisestikin harvinainen ympyräkaupunki vallituksineen ja asemakaavoineen on lukuisista 1800-luvun tulipaloista huolimatta säilynyt hyvin. Haminan kaupungin sotilaallinen perinne on jatkunut voimakkaana, ensin 1800-luvulla Suomen keisarillisessa Kadettikoulussa ja 1900-luvulla Reserviupseerikoulussa.\nLinnoituksen keskusbastioni on restauroitu ja sinne on rakennettu tapahtuma-areena Hamina Bastioni. Bastioni saa kesäisin ylleen Euroopan suurimman telttakatoksen. Alueelle ja katsomoihin mahtuu tuhansia tapahtumakävijöitä. Bastionipihaa kiertää 58 entisöityä kasemattiholvia, joista löytyvät nykyaikaiset ravintolatilat ja saniteettitilat.\nHamina Bastioni tarjoaa upeat puitteet monenlaiselle toiminnalle; täältä kajahtaa kansainvälinen sotilasmusiikkitapahtuma Hamina Tattoo, täällä soivat kauneimmat konsertit ja tänne kansa kokoontuu kokemaan erilaisten tapahtumien tuntua. Talvitapahtumien näyttämönä ovat luminen bastionipiha, lämmitetyt holvit ja tunnelmalliset ravintolatilat. Hamina Bastioni tapahtuma-areena sopii niin pienempien perhejuhlien kuin suurempienkin yleisötilaisuuksien järjestämiselle.\nHamina Bastioni lukuina:\nYleisötilaisuuksia jopa 10 000 henkilölle\nIstumapaikkoja peräti 5 000, joista yli 3 000 nousevissa katsomoissa\nTuhansia pysäköintipaikkoja vain 10 min kävelymatkan etäisyydellä\nKoko Bastionin alue on kooltaan 17 000 m², areenan koko 9 700 m², katoksen alle jäävä ala 5 500 m²\nSähkömuuntajan nimellisteho 1 000 kW\nTelttakatos suojaa auringolta ja sateelta\nMonikäyttöisissä kasematti-holveissa ravintolatilat\nKentällä sähkön ja äänentoiston jakoverkko\nMastoissa lisätekniikan asennusvalmiudet\nSapokan Vesipuisto, Kotka\tSalpalinja


Opintojakson koodi: 102003\nOpintojakson nimi: Espanja III - KKES3\nOpintojakson päättymisajankohta: 01.07.2020\nVerkkokurssi 1.6.–1.7.2020 maanantaisin, keskiviikkoisin ja torstaisin klo 17.00–20.15\nHuom! Ei opetusta to 18.6.\nOpetuksessa käytetään Moodle-oppimisympäristöä ja Zoom-alustaa. Osallistuja tarvitsee nettiyhteyden ja mikrofonin (sekä mielellään kameran).\nEspanja II tai vastaavat tiedot (esim. espanjan kielen lukiokursseja tai DELE perustaso, taitotaso A1-A2). Opiskelija osaa esittäytyä ja kertoa jotakin itsestään tai läheisestä ihmisestä. Hän ymmärtää taitotasolleen mukautettua kertovaa tai muun tyyppistä tekstiä ja osaa kysyä siihen liittyvistä yksityiskohdista.\nTaitotaso A2 eurooppalaisen viitekehyksen taitotasoasteikolla\nEspanja III -opintojakson käytyään opiskelija\n- osaa viestiä suullisesti ja kirjallisesti arkipäivän tilanteissa menneessä ja tulevassa ajassa\n- ymmärtää pääsisällön esim. työtä ja opiskelua koskevista teksteistä\n- osaa tunnistaa espanjalaisen ja suomalaisen tapakulttuurin eroja sekä joitain espanjankielisen maailman elämän ja kulttuurin tunnusmerkkejä\n- osaa yhdistää ajatuksia toisiinsa erilaisin sidoskeinoin\n- hallitsee mm. adjektiivin taivutuksen, pronominit, preteritin ja imperfektin käytön erot\nOsaamistavoitteet saavuttaakseen opiskelija harjoittelee säännöllisesti ryhmässä. Hän omaksuu ja hyödyntää puheena olevien teemojen sanastoa ja kommunikaatiomalleja omissa kirjallisissa ja suullisissa tuotoksissaan. Keskustelu- ja kirjoitustehtävistä suoriutumisesta hän myös saa ja antaa palautetta toisille.\n- puheharjoituksia pareittain ja ryhmässä\nErityisesti syvennytään verbioppiin ja perehdytään myös espanjankielisen maailman kulttuuriin. Opiskelija osaa viestiä asumisesta ja matkustamisesta, perheen elämästä, toimia puhelintilanteessa sekä selviytyy lääkärissäkäynnistä, osaa kertoa toiveistaan ja henkilökohtaisista tavoitteistaan.\nPienryhmäopetusta 52 oppituntia (à 45 min.), josta 4 tuntia verkko-opiskelua, sekä itsenäistä työskentelyä 56 tuntia. Opintojakson arvosanan perusteina ovat aktiivinen osallistuminen suullisiin harjoituksiin sekä sovitut harjoitustyöt ja lopputentti. Opintojakson suorittamiseksi opiskelijan tulee osallistua vähintään n. 80 %:iin lähiopetustunneista.\nRambla Lop, Ahlava, Warjus, Hämäläinen, Kemppainen: Ventana 3 (kappaleet 0–4) sekä opettajan jakama materiaali.\nKuulusteluihin ilmoittaudutaan viimeistään viisi työpäivää ennen tenttiä sähköisellä tentti-ilmoittautumislomakkeella. Tenttipaikan näet tenttikalenteristamme.\nOpintojakso on Tampereen yliopiston Kielikeskuksen espanjan kielen opetussuunnitelman mukainen (KKES3).\nJos opiskelet jossain yhteistyösopimuksen piiriin kuuluvassa toisen asteen oppilaitoksessa, ilmoittaudu opintoihin Korota-tarjottimen kautta avautuvalla e-lomakkeella viimeistään 18.5. Pääset Korota-tarjottimelle tästä.\nVoit jatkaa opiskelua kurssilla Espanjan kielen jatkokurssi II. Kurssi on suunnitteilla viimeistään keväälle 2021.\nEspanja III -kurssi vastaa tasoltaan kesäyliopistossa syyslukukaudella järjestettävää Espanjan kielen jatkokurssi I:tä.\nIlmoittautuminen alkaa: 27.03.2020


Presidentti Niinistö vetosi pitämään huolta häviäjistä – "Ihmisten rinnalla pitää seisoa myös hädän hetkellä" | Lappeenrannan Uutiset\nTasavallan presidentiksi sunnuntaina valittu Sauli Niinistö korosti virkaanastujaispuheessaan kansan yhtenäisyyttä, keskinäistä luottamusta ja toisista välittämisen teemoja.\nErityisesti Niinistö otti esille heidät, jotka eivät ole yhteiskunnassa voittajia. Hän korosti, että Suomen presidentin pitää olla koko maan ja koko kansan presidentti.\n– Lainasin tällä samalla paikalla kuusi vuotta sitten erään ystäväni sanoja, joiden mukaan 'presidentti ei voi solahtaa siihen elämänpiiriin, jossa tapaa vain voittajia. Eivät voittajat niinkään presidenttiä tarvitse. Presidentin pitää osata seisoa ihmisen rinnalla myös hädän ja häviön hetkellä', Niinistö sanoi puhuessaan eduskunnassa torstaina.\nHän nosti jälleen esille sen, että etenkin moni nuori jää hyvinvoinnista paitsi.\n– Viisainkaan päättäjä ei pysty yksin ymmärtämään saatikka ratkaisemaan ongelmia. Siksi nuorten osalta tarvitsemme myös vinkkejä ja neuvoja juuri heiltä itseltään. Toiveeni on: Puhukaa, kertokaa. Me kuuntelemme ja meidän on toimittava.\n– Yksinäisyys on vakavana pidetyn kansan vakava kansantauti. Se seuraa monia, kaiken ikäisiä niin nuoria kuin vanhempia. Jokainen on tässäkin tekijä: Pieni ele voi olla huomattavasti kokoaan suurempi – Ikääntyneemmän ihmisen tervehtiminen kauppamatkalla tai nuoren pyytäminen mukaan pihapeleihin. Ei ole niin pientä tekoa, että se kannattaisi jättää tekemättä. Ei ole niin kaunista sanaa, että se kannattaisi jättää sanomatta.\nUlko- ja turvallisuuspolitiikasta Niinistö totesi, että viimeiset kuusi vuotta maailmalla on eletty myrskyisää aikaa, mutta Suomen turvallisuuden tärkeimmät pilarit eivät ole horjuneet.\n– Sen vahvana lukkona on uskottava oma puolustus. Turvallisuutemme ei kuitenkaan tukeudu vain aseiden varaan. Tarvitaan myös syvää kansallista eheyttä, tahtoa ja valmiutta.\nKansainvälisten kriisien ratkaisussa Niinistö korosti sekä YK:n että EU:n asemaa, joita on hänen mukaansa kyettävä vahvistamaan.\n– Tarvitsemme unionin, joka on myös turvallisuusyhteisö, joka puhuu yhteisellä äänellä ja saa äänensä kuuluviin. Suomi on tässäkin työssä tekijä, ei tarkkailija.\nLisäksi Niinistö otti esille suorien kontaktien tien.\n– Ilmastonmuutoksen torjunta on lähivuosien tärkein asia. Niin vain on, ettei ihminen kestä maapallon menetystä. On kai ajateltu, että onhan tuolla ylhäällä ilmakehässä tilaa – paljon pitääkin olla kun kymmeniä miljardeja tonneja hiilidioksidia sinne vuosittain päätyy. Ahdasta on jo nyt, ja se tuntuu, presidentti sanoi.\nNiinistö esiintyi myös yleisölle ja tarkasti armeijan ylipäällikkönä kunniakomppanian Helsingissä.\nTaas Sauli puhui paljon, vaan\nTaas Sauli puhui paljon, vaan ei sanonut mitään? Rivien välistä tietenkin jokainen löytää itselleen sopivan lauseen siteerattavaksi, mutta muuten....liirum laarum?\njariny 1.2.2018 13.22\nTässä kiteytyy nyky\nTässä kiteytyy nyky suomalaisten asenne. Tämä on just tätä! Aina kun julkisuudessa joku alkaa puhumaan äärimmäisen tärkeistä perusasioista niin suomalainen lyttää. Olemalla katkera, ahne, välinpitämätön, mukamas tehokas ja lyhytnäköisyyttä niin saadaan aikaiseksi se että Suomi tulee romahtamaan lähivuosina. Onko todellakin niin ettei Suomessa ole enään tilaa kunnianhimolle, vakaudelle, välittämiselle ja yhdessä tekemiselle? Onko tämä kansa todellakin niin typerä, lyhytnäköinen ja armoton itselleen? Vain ilkeyttä, valehtelua ja katkeruutta ihannoidaan!! Ei voi enään olla ihminen tässä maassa ilman että joku haukkuu! Nyt jokainen suomalainen ottaa kotiläksyksi ymmärtää Niinistön puhe ja miettiä näitä arvoja koska ilman näitä arvoja Suomi ei olisi olemassakaan.\nTalvikukka 1.2.2018 14.01\nHel....tti, pressalla valta\nHel....tti, pressalla valta sanoa asiat suoraan, esim. hallitukselle/kansanedustajille suora käsky tyyliin hoitakaa leipäjonot pois, vanhustenhoito kuntoon, laittomat maassaolijat kotiin, aikaa loppu hallituskausi, aika alkaa nyt ja heti! Nyt oli taas puhetta asioista jotka kaikki tietää vaativan korjausta, asioita joista puhuttu koko hallituskausi. Ei taaskaan vaatimuksia suoraan niille, kenellä vastuu on? Lopputulos on, jotta em. asiat eivät tule korjaantumaan, luultavammin pahenevat vain? Suvaitsevaisevat lukevat puheen, jotta on suojeltava laittomasti maahantulleita, normaalit taas, jotta kiinnitettävä huomiota ensin oman nuorison hyvinvointiin ja autettava heitä luomaan tulevaisuuden Suomea. Missä oli arvojohtajan arvot tuossa puheessa, ilmastonmuutoksessako? Eu määrää Saulia ulkopolitiikassa ja hallitus tekee kotimaan politiikkaa kokoomuksen ehdoilla?\njariny 1.2.2018 14.27\nNyt TÄYTYY palauttaa\nNyt TÄYTYY palauttaa inhimillisyyttä takasin! Tämä maa on nykyään raukkamainen ja säälittävää.\nTalvikukka 1.2.2018 14.02\nRaukkamainen ihminen kokee\nRaukkamainen ihminen kokee huvittuneisuutta näistä tärkeistä ja vakavista asioista. Pieni ylimielinen kansa, mitä enemmän älykkyystaso alenee sitä passiivis- aggressiivisempia ihmisiä on. Tämä romahdus on tullut ihan muutamassa vuodessa. Jenkkikulttuuri vain edesauttaa, Jenkkien ihannointi koituu vielä Suomen tuhoksi. Vielä tänään joku sanoi kuinka kaikki muut maat on kehitysmaita. Rankkaa kun kokee että ainoastaan Presidenttin kanssa ajaa samoja arvoja, loput kansasta käyttäytyy kuin apinoita.\nTalvikukka 1.2.2018 14.07\nKuunteliko myös pääministeri\nKuunteliko myös pääministeri ? 'Voittajien' ja nk. eliitin 'pitäisi välillä ajaa ratikalla', tämän viisauden on sanonut vuorineuvos Eloranta Talouselämässä vuonna 2013.\nTarga964 1.2.2018 14.07\nHallitus joka valehtelee ja\nHallitus joka valehtelee ja syö sanansa , ei ole häviäjän puolella. Ei seiso häviäjän vierellä vaan potkii häviäjiä polvilleen. Hymyssä suin.\nAhokymp 1.2.2018 14.13\nNiin meinasin just sanoa että\nNiin meinasin just sanoa että Sipilä voisi ottaa Niinistöltä oppia. Hän ja hänen valheet ovat raukkamaisia ja todellakin suututtavat. Mutta minkäs teet kun keskusta on aina suosiossa.\nTalvikukka 1.2.2018 14.43\nNiinistön miljonääri ei ole\nNiinistön miljonääri ei ole koskaan välittänyt köyhistä. Eikä välitä nytkään. Leipäjonot odottaa herraa mutta herra ei niitä nää.\nKansalainen Kaapo 1.2.2018 15.10\nLiirumlaarua tulee. Tasavallan presidentti ei vastaa sisäpolitiikasta. Pitäisi edes hieman tietää faktoista. Mutta ei, kunhanhan löpeensä aukaisee, faktoista viis.\nKUUNTELIJA 1.2.2018 18.39\nEduskunnan puhemies Maria\nEduskunnan puhemies Maria Lohela piti presidentille todella loistavan puheen . Puheeseen sisältyi isoja ajatuksia ihmisyydestä ja meidän kaikkien olisi hyvä niitä miettiä ja jopa ottaa opiksi . Presidentti Niinistöä olen aina arvostanut . Hän on ikääntyessään kypsynyt todelliseksi valtiomieheksi . Uskon , että häneen voi luottaa ja hän varmaan tekee parhaansa tällä uudellakin kaudellaan ja niillä mahdollisuuksilla mitä hänelle on valtansa myötä annettu . Meidän ei pidä unohtaa , että kansanedustusto on valittu meidän ihmisten äänillä ja hallitus muodostajineen välillisesti myös niillä . Osalle meistä tietyn valinnan tehneistä kaikki on toiminut juuri niin kuin pitääkin ja osalle ei . Tämä kannattaa muistaa seuraavissa vaaleissa. Ennen kuin annat äänesi , selvitä mitä itse ehdokkaalta haluat . Selvitä ehdokkaalta mihin hän ja puolue johonkuuluu on valmis ääntäsi käyttämään ja mitä kompromisseja oman uransa eteenpäin viemisessä on valmis tekemään ? Voiko politikassa mihinkään luottaa ?\nCALWX9 1.2.2018 16.27\nJulkista rahaa meni viime\nJulkista rahaa meni viime vuonna 30 miljoonaa Sipilän omistamille yhtiöille.Kansa näkyy seisovan miljonäärin vierellä vaikka miljönääri valehtelee kilpailukykysopimuksia tehdessään . Ei ollut vielä tietoa Sipilän persoonasta kun tämä oli pelkkä kansanedustaja. Nyt tiedetään että valehtelija ainakin tämä,mies on.\nAhokymp 1.2.2018 20.13\nTuo tyyppi tuntee sen verran\nTuo tyyppi tuntee sen verran vähän köyhiä että tuskin osaa edes kirjoittaa sanaa k ö y h ä\nAsukasX 1.2.2018 22.20\nYksikään kokoomuslainen ei\nYksikään kokoomuslainen ei auta ketään ikinä vaan tekee kaikkensa ollakseen minä minä.\nTatu 2.2.2018 09.11


Terroriteon valmistelusta epäilty mies vapautettiin Ruotsissa | Terrorismi | HS\nPoliiseja turvapaikanhakijoille tarkoitetun asuntolan edessä Bolidenissä.\nKuva: TT / Reuters\nRuotsissa terroristiteon valmistelusta epäilty ja pidätetty 22-vuotias mies vapautettiin sunnuntaina. Häntä ei enää epäillä rikoksesta, syyttäjän edustaja Hans Ihrman tiedotti. ”Tutkinta kuitenkin jatkuu, sillä on edelleen syytä olettaa, että terrorismirikosta on valmisteltu. Tutkimuksia jatketaan, jotta asiaan saadaan selvyys ja jotta joku voidaan tuoda oikeuden eteen rikoksesta”, Ihrman kirjoitti.\n22-vuotias otettiin kiinni torstaina Bolidenissä, missä hän asui turvapaikanhakijoille suunnatussa asuntolassa. Hänet oli pidätetty poissaolevana tiistai-iltana. Jo miehen kiinniottamisen jälkeen kysymyksiä herätti esimerkiksi se, että hän oli kertonut olinpaikkansa verraten avoimesti Facebookissa ja hänen nimensä luki myös hänen ovessaan. Hän ei etsintäkuulutuksesta huolimatta koettanut piilotella poliisilta. Sunnuntaina, kun mies oli todettu syyttömäksi, Ruotsissa heräsi keskustelu turvallisuuspoliisin toiminnasta: 22-vuotias on turvapaikanhakija, ja hänen kuvansa ja henkilöllisyytensä ehti olla Ruotsin medioissa etusivun uutisena jo päiviä. Asianajaja Thomas Olsson katsoo, että turvallisuuspoliisin pitää nyt selittää syyt pidätyspäätökselleen. Se on saattanut aiheuttaa miehelle korjaamatonta vahinkoa. Olsson on aiemmin puolustanut terrorismirikoksista epäiltyjä. Olsson sanoi TT:lle että Säpo on selvästi toiminut ”lähes paniikissa”, eikä sillä ole ollut kykyä arvioida saamaansa informaatiota.”Tällaisessa tapauksessa työskentelytapoja pitää luonnollisesti tarkastella. Mielestäni on kyse luotettavuudesta.”Myös Mårten Schultz, siviilioikeuden professori Tukholman yliopistosta, arvosteli päätöstä. ”Hänen pitäisi saada vahingonkorvauksia. Hän oli kaikkein vihatuin ja jahdatuin mies Ruotsissa”, hän sanoi TT:lle. Turvallisuuspoliisi kommentoi asiaa melko pidättyväisesti sunnuntaina. ”Se, mitä tapahtui kuvaa hyvin kaikkien turvallisuuspalveluiden dilemmaa, missä joudumme toimimaan epätäydellisen tilannekuvan perusteella. Ottaen huomioon nykyisen epävakaan tilanteen, on todennäköistä, että Eurooppa saa sopeutua tämänkaltaisiin tapahtumiin”, se kirjoitti tiedotteessa.Sisäministeri Anders Ygeman puolusti turvallisuuspoliisin toimintaa. ”Tilanne on luonnollisesti onneton kyseisen yksilön kannalta, mutta on myönteistä, että tapaus voitiin selvittää”, hän sanoi Dagens Nyheterille. Miehen perhe asuu Irakin Mosulissa Isisin hallitsemalla alueella. He ilahtuivat vapautuspäätöksestä. ”Emme ole nukkuneet emmekä syöneet kolmeen päivään, mutta nyt olemme hyvin onnellisia ja kiitämme jumalaa”, sanoi hänen isänsä Muthanna Majeed Expressenille tulkin välityksellä.Ruotsi kohotti terrorismin uhkatasoaan viime viikolla osin terrorismiepäilyn takia. Uhkataso säilyy edelleen, viestitti turvallisuuspoliisi. Se viittasi muun muassa ympäröivän maailman tilanteeseen.Oikaisu 23.11. kello 9.25: Jutussa kerrottiin aiemmin, että Thomas Olsson toimi 22-vuotiaan asianajajana. Asianajajana toimi Ola Salomonsson. Olsson on puolustanut muita terrorismirikoksista epäiltyjä.\nRuotsissa terroristiteon valmistelusta epäilty ja pidätetty 22-vuotias mies vapautettiin sunnuntaina. Häntä ei enää epäillä rikoksesta, syyttäjän edustaja Hans Ihrman tiedotti. ”Tutkinta kuitenkin jatkuu, sillä on edelleen syytä olettaa, että terrorismirikosta on valmisteltu. Tutkimuksia jatketaan, jotta asiaan saadaan selvyys ja jotta joku voidaan tuoda oikeuden eteen rikoksesta”, Ihrman kirjoitti.22-vuotias otettiin kiinni torstaina Bolidenissä, missä hän asui turvapaikanhakijoille suunnatussa asuntolassa. Hänet oli pidätetty poissaolevana tiistai-iltana. Jo miehen kiinniottamisen jälkeen kysymyksiä herätti esimerkiksi se, että hän oli kertonut olinpaikkansa verraten avoimesti Facebookissa ja hänen nimensä luki myös hänen ovessaan. Hän ei etsintäkuulutuksesta huolimatta koettanut piilotella poliisilta. Sunnuntaina, kun mies oli todettu syyttömäksi, Ruotsissa heräsi keskustelu turvallisuuspoliisin toiminnasta: 22-vuotias on turvapaikanhakija, ja hänen kuvansa ja henkilöllisyytensä ehti olla Ruotsin medioissa etusivun uutisena jo päiviä. Asianajaja Thomas Olsson katsoo, että turvallisuuspoliisin pitää nyt selittää syyt pidätyspäätökselleen. Se on saattanut aiheuttaa miehelle korjaamatonta vahinkoa. Olsson on aiemmin puolustanut terrorismirikoksista epäiltyjä. Olsson sanoi TT:lle että Säpo on selvästi toiminut ”lähes paniikissa”, eikä sillä ole ollut kykyä arvioida saamaansa informaatiota.”Tällaisessa tapauksessa työskentelytapoja pitää luonnollisesti tarkastella. Mielestäni on kyse luotettavuudesta.”Myös Mårten Schultz, siviilioikeuden professori Tukholman yliopistosta, arvosteli päätöstä. ”Hänen pitäisi saada vahingonkorvauksia. Hän oli kaikkein vihatuin ja jahdatuin mies Ruotsissa”, hän sanoi TT:lle. Turvallisuuspoliisi kommentoi asiaa melko pidättyväisesti sunnuntaina. ”Se, mitä tapahtui kuvaa hyvin kaikkien turvallisuuspalveluiden dilemmaa, missä joudumme toimimaan epätäydellisen tilannekuvan perusteella. Ottaen huomioon nykyisen epävakaan tilanteen, on todennäköistä, että Eurooppa saa sopeutua tämänkaltaisiin tapahtumiin”, se kirjoitti tiedotteessa.Sisäministeri Anders Ygeman puolusti turvallisuuspoliisin toimintaa. ”Tilanne on luonnollisesti onneton kyseisen yksilön kannalta, mutta on myönteistä, että tapaus voitiin selvittää”, hän sanoi Dagens Nyheterille. Miehen perhe asuu Irakin Mosulissa Isisin hallitsemalla alueella. He ilahtuivat vapautuspäätöksestä. ”Emme ole nukkuneet emmekä syöneet kolmeen päivään, mutta nyt olemme hyvin onnellisia ja kiitämme jumalaa”, sanoi hänen isänsä Muthanna Majeed Expressenille tulkin välityksellä.Ruotsi kohotti terrorismin uhkatasoaan viime viikolla osin terrorismiepäilyn takia. Uhkataso säilyy edelleen, viestitti turvallisuuspoliisi. Se viittasi muun muassa ympäröivän maailman tilanteeseen.Oikaisu 23.11. kello 9.25: Jutussa kerrottiin aiemmin, että Thomas Olsson toimi 22-vuotiaan asianajajana. Asianajajana toimi Ola Salomonsson. Olsson on puolustanut muita terrorismirikoksista epäiltyjä.


Pennut 2019 | Kennel Ans Kattoo\nJalostuskoirat / Breeding F/M\nkennel Ans Kattoo\nAns Kattoo pennut 2019\nArwenin ja Castorin pennut syntyivät 26.3.2019\n3 narttua, joista yksi ruskea ja kaksi mustaa päistärikköä sekä 6 urosta, joista neljä ruskeaa ja kaksi mustaa päistärikköä. Emä ja pennut voivat hyvin, Arwen on rauhallinen ja huolehtiva emä.\nCAP KIS KIS\nPentue toteutetaan yhteistyössä Arwenin omistajaperheen kanssa; pennut syntyvät ja kasvavat nartun omassa kodissa Helsingissä.\nEE MVA LT JMVA LV JMVA EE JMVA BALT JMVA TLNJW-17 TLNW-17 EEV-18 RKF Ch Ans Kattoo Aivan Paras "Arwen"\nRuskea päistärikkö narttu, s. 30.5.2016\ne. C.I.B FI MVA EE MVA EEV-15 Ferhill's Seanas / i. DKBRCH DKJCH DKSCH Lykkeager's Hector\nHD A/A, ED 0/0, OCD vapaa\nPartageenitesti W/W Homozygot rauhaar\nGeenitestattu: Genomische Zuhtwerte (GZW) HD 92 / OCD 96\nKAER NUO1, vesityöt NUO 15/15p. AVO 20/20p.\nOmistajat: S. ja T. Hallenberg\nArwenin omalle sivulle pääset tästä.\nKuva: S. Hallenberg\nArwen on keskikokoinen ruskeapäistärikkö narttu, jolla on erinomaiset mittasuhteet sekä kaunis feminiininen nartun pää erinomaisella purennalla. Arwenin karva on keskikarkeaa ja rungonmyötäistä sekä erittäin helppohoitoista. Rodun tunnusomaiset merkit eli vahva parta ja kulmakarvat erottuvat jo kaukaa. Arwen on Homozygot Rauhaar (W/W) eli partageenin kantaja, mikä tarkoittaa, että kaikille sen jälkeläiselle tulee myös parta.\nArwen on luonteeltaan ystävällinen, iloinen sekä energinen koira. Ympäröivään maailmaan; ihmisiin, eläimiin ja toisiin koiriin se suhtautuu avoimesti ja ystävällisesti. Vieraat se ottaa vastaan innokkaasti ja ystävät suurella riemulla. Kotioloissa ja matkustettaessa Arwen on rauhallinen eikä ylimääräistä ääntä tai piippausta kuulu. Ulkomaanmatkoilla se on jakanut häkkinsä niin vieraan lauman nartun kuin uroksenkin kanssa ongelmitta.\nArwen on nopeasti oppiva ja yhteistyöhaluinen koira, joka haluaa miellyttää ohjaajaansa. Vaikka Arwenin haku on laajaa ja vauhdikasta, niin se on silti hyvin ohjattavissa. Riistatilanteissa seisonnat ovat kestäneet mallikkaasti ja avanssi lähtee yleensä räväkästi ja innolla. Arwen on jo useamman kerran irronnut myös oma-aloitteeseen tiedotukseen seisonnalta. Uiminen ja kaikki veteen liittyvä työskentely on Arwenille erityisen mieluisaa eikä kylmät vedetkään menoa hidasta.\nArwen on suorittanut sekä nuorten luokan että avoimen luokan vesityökokeet täysin pistein. Sillä on yksi koestartti kaer-peltokokeissa nuorten luokassa. Koepäivanä tuuli oli niukkaa, mutta tuloksena oli silti nuorten 1. palkinto (85 p). Avoimen luokan koestartti on vuorossa seuraavana, kunhan saadaan vielä hieman lisää kokemusta käytännön metsästyksestä.\nNäyttelyt Arwen aloitti 10 kuukauden iässä Tallinnassa, josta saatiin hienosti narttujen voitto ja Tallinnan voittaja 2017 tittelit. Myös juniorimuotovalion titteleitä on kertynyt Baltian maista. Ensimmäinen näyttely avoimessa luokassa jäi myös viimeiseksi, kun Arwen sai juuri 2 vuotta täyttäneenä Virossa muotovalion arvon ja Viron voittajan 2018 tittelin siirtyen valioluokkaan. Vuoden 2018 kohokohtana oli kuitenkin elokuussa järjestetty Maailmanvoittajanäyttely Amsterdamissa, jossa kovatasoisessa kilpailussa vasta kaksivuotias Arwen voitti käyttöluokan ja valittiin toiseksi kaunemmaksi nartuksi rodussaan saaden sertiin oikeuttavan vara-sertin ja vara-cacibin.\nArwenilla on A/A lonkat ja 0/0 kyynärät sekä virallisten kuvien yhteydessä kuvatut terveet OCD-vapaat olkapäät. Lisäksi Arwenille on tehty Saksassa karkeakarvaisille saksanseisojille käytössä oleva verikokeeseen perustuva jalostusarvoa (Genomische Zuchtwerte, GZW) mittaava geenitesti rodun perinnöllisten lonkkaniveldysplasian (HD) ja osteokondroosin (OCD) risken yksilölliseksi kartoittamiseksi. Arwenin GZW tulokset HD 92 ja OCD 96 osoittavat alhaista geeniperimän kuormitusta näille sairauksille. Professori Ottmar Distlin mukaan jalostuskäytössä koira, jonka GZW arvo on pienempi kuin 100, parantaa seuraavaa sukupolvea ja vähentää sairauksien riskiä rodun keskiarvon alapuolelle.\nArwenin kuvaus: om. S. Hallenberg\nCastor vom Gördensee\nMusta päistärikkö uros, s. 8.1.2015\ne. Para III vom Buterland / i. Condor II vom Liether-Moor\nHD A, ED vapaa, OCD vapaa\nPartageenitesti: W/W Homozygot rauhaar\nGeenitestattu: Genomische Zuhtwerte (GZW)\nHD 100 / OCD 87\nHN, Sj-DD, spl, sil, Btr, VStP mit 67A p\nVDD kokeet: VJP 1: 70, HZP 1: 187, VGP 1: I./328\nOmistaja: Markus Breitling, Saksa\nKasvattaja: Stephan Mohnke, DD Zwinger vom Gördensee, Saksa\nCastor on nelivuotias, keskikokoinen ja vahvan luuston omaava saksalainen uros. Tämä upealuonteinen koira on olemukseltaan rauhallinen, tasapainoinen ja hiljainen. Koulutettavuudeltaan Castor on yhteistyöhaluinen, nöyrä ja omistajan sanoin helppo kouluttaa. Kotona Saksassa Castor elää sisäkoirana perheessä, jossa on pieni lapsi.\nCastor on saksan jalostusrekisterissä ja suorittanut saksanseisojien kokeet VJP:n, HZP:n ja VGP:n, joissa lintutyöskentely on arvioitu, erinomaisin pistein ollen 2-päiväisen VGP-testin osalta kokeen paras koira. Castorilla on metsästetty fasaaneja, peltopyitä sekä sorsia. Tällä hetkellä urosta käytetään pääosin villisian metsästykseen sekä jäljittävänä koirana mm. kolarikauriiden löytämiseksi. Jäljellä Castor on osoittanut hyvää nenänkäyttöä ja periksiantamattomuutta. Castor on suorittanut saksalaisen petokovuustestin.\nCastorin terveystulokset luuston kuvauksen osalta ovat: HD A, ED vapaa, OCD vapaa. Uros on lisäksi geenitestattu (GZW Genomische Zuchtwerte) lukemin HD 100, OCD 87. Von Willebrand Typ 2 tulos on vapaa (T/T) ja karvan osalta Castor on genotyyppiä W/W, Homozygot Rauhaar. Ulkomuodollisesti Castor on arvioitu pistein: runko 10/12, karva 10/12.\nPääsimme tutustumaan koiraan usean päivän ajan. Castor asui samassa tilassa juoksussa olevan nartun kanssa ja yhteiselo astutusten välissä sujui rauhallisesti ja rennosti eikä ylimääräistä härdelliä esiintynyt.\nKokemus ja pitkä matkustaminen ylipäänsä olivat uutta urokselle ja astutustiimimme suhtautui erittäin positiivisesti siihen, miten hienosti kaikki meni.\nPentue on uroksen neljäs ja nartun ensimmäinen. Astumiset tapahtuivat helposti ja sujuvasti, ensimmäinen oli lähes tapahtunut, kun vasta suunnittelimme koirien tutustuvan toisiinsa. Olimme erittäin tyytyväisiä asioiden luonnollisuuteen ja koirien osoittamaan elinvoimaisuuteen.\nUusimmat kuvat/ New photos\nKäyntejä kotisivuilla:363732 kpl\n© Kennel Ans Kattoo


ISIS:n hyytävä opaskirja paljastaa maailmanlopun vision: Näin muslimien armeija tuhoaa Euroopan – verkkouutiset.fi\nISIS:n hyytävä opaskirja paljastaa maailmanlopun vision: Näin muslimien armeija tuhoaa Euroopan\nKasperi Summanen | 20.01.2016 | 09:19\nISIS-järjestön opaskirjassa kerrotaan jihadistien viimeisestä taistelusta.\nBrittilehti Daily Star on tutustunut ISIS-jihadistien 100-sivuiseen opaskirjaan, jossa kerrotaan terroristijärjestön maailmanlopun visiosta ja tärkeimmistä opeista.\nKirjan nimi on ”Mustia lippuja Roomasta”. Verkkouutiset on kertonut aiemmin järjestön propagandasiiven samasta aiheesta laatimasta rankasta uhkausvideosta tässä.\nMitä ilmeisimmin propagandatarkoituksiin laaditussa opaskirjassa ennustetaan maailman loppumista viimeiseen taisteluun, jonka voittajiksi nousevat ISIS:n taistelijat.\nMaailmanlopun kerrotaan alkavan lännen, Iranin ja Venäjän välille syttyvästä kolmanteen maailmansotaan johtavasta konfliktista. ISIS:n kirjassa lännen sanotaan voittavan, mutta jäävän haavoittuvaiseksi ja alttiiksi hyökkäyksille.\n”He (länsi) tietävät ennustusten perusteella, että Rooma on Islamilaisen valtion (nimitys ISIS-järjestölle) seuraava kohde”, kirjassa sanotaan.\nISIS ennustaa lännen 100 000 miehen armeijan saapuvan ”80 lipun kanssa Syyrian Dabiqiin”.\n”Siellä alkaa suuri Malhama, eli maailmanloppu”, kirjassa kerrotaan.\nDabiqin kylän merkitys ISIS:lle on suuri juuri sen keskeisten opinkappaleiden vuoksi. Syyrian pohjoisosassa sijaitseva kylä oli kesällä 2014 kiivaiden taistelujen kohde, ja ISIS laittoi kaikkensa sen valtaamiseen. Sotilaallisesti kylä on kuitenkin merkityksetön.\nISIS:tä tutkineen kirjailija William McCantsin mukaan Dabiq on islamille samaa kuin Armageddon kristinuskossa. ISIS on nimennyt myös lehtensä Dabiqiksi. Verkkouutiset on kertonut asiasta muun muassa tässä.\nSatoja salaisia taistelijoita\nISIS:n kirjan mukaan länteen matkanneet ISIS-jihadistit nousevat kapinaan ja alkavat heikentää Eurooppaa sisältä päin samalla, kun roomalaiset (ISIS:n nimitys länsimaalaisille sotajoukoille) saapuvat Syyriaan viimeistä taistelua varten.\n“Kukaan ISIS:ssä tai lännessä ei ole epäillyt, etteikö joitakin näistä koulutusleireillä olleista lähetettäisi takaisin Eurooppaan muodostamaan omia salaisia solujaan, joiden avulla he voivat jatkaa jihadia ja kostaa lännen miehityksen muslimimaissa”, kirjassa todetaan.\nHeitä nimitetään ”nukkuviksi” taistelijoiksi, jotka voidaan aktivoida ISIS:n johtajan Abu Bakr al-Baghdadin käskystä.\n“He luulivat, että ulkomaalaisten taistelijoiden paluu Eurooppaan tapahtuisi paljon myöhemmin, mutta itse asiassa jo muutama sata koulutettua taistelijaa on palannut salassa.”\nKirjassa kerrotaan yksityiskohtaisesti, kuinka Euroopan maihin perustetaan salaisia tukikohtia terroristeille.\n”He liittävät joukkonsa, aseensa ja strategiansa ja yhdistyvät muihin muslimiryhmiin. Viimeinkin on olemassa iso kansallinen muslimitaistelijoiden armeija”, kirja ennustaa.\nPropagandakirjassa maalataan kuva siitä, kuinka Euroopasta nousevat armeijat ”murtavat rajoja, kunnes ne saavuttavat Pohjois-Rooman”. Italiaan aiotaan iskeä kaikista suunnista.\nISIS ennustaa, että ”Antikristus saapuu” seitsemän kuukautta sen jälkeen, kun Rooma on vallattu.


Platanias - Kokemuksia Plataniaksesta | Apollomatkat\nPlatanias – Apollomatkojen asiakkaiden kokemuksia\nPlatanias on yksi Länsi-Kreetan vilkkaimpia lomakohteita. Kylä sijaitsee noin 10 kilometriä Haniasta länteen. Pitkällä ja hienohiekkaisella rannalla on varsinkin kesäaikaan vilkasta. Platanias on myös alueen yöelämän keskus.\nKokemuksia Plataniaksen hotelleista\nLue Apollomatkojen asiakkaiden kokemuksia Plataniaksen suosituimmista hotelleista, jotka ovat saaneet myös korkeat pisteet asiakastyytyväisyydestä. Hotellien asiakasarviot -sivulla voit myös kysyä lisätietoja kohteesta tai hotellista toiselta asiakkaalta.\nKokemuksia Plataniaksen Minos Palace Resort & Spasta\nHotellin saamien asiakasarvioiden kokonaisarvosana 9.2 /10\n"Jouduin alkavan flunssan takia tilaamaan huoneeseen vedenkeittimen, teepusseja ja kupin, joka tuotiin veloituksetta. Tilauksen jälkeen minulle soitettiin erikseen, voivatko he tehdä jotain muuta hyväkseni/oloni parantamiseksi. Matkalla mukana olevan vauvaperheen äidin mielestä plussaa oli, että hotelli täytti odotukset ja vauvaperhe oli upgradeattu family sviittiin. Loistavaa! - Pirjo, Vesanto. Kokonaisarvosana hotellille 10/10.\n"Kaikki toimi hyvin, aamiainen oli runsas ja erinomainen, palvelu oli hyvää, ympäristö oli kaunis ja siisti. Hotelli oli hyvällä paikalla ja allasosasto ja ranta ihania." - Tiina, Kerava. Kokonaisarvosana hotellille 10/10.\nLue lisää kokemuksia Minos Palace Resort & Spasta\nKokemuksia Plataniaksen Plaza di Porto -hotellista\nHotellin kokonaisarvosana 8.9/10\n"+Hyvä sijainti. +Mukava henkilökunta. +Paljon uima-altaita. +Siisti hotelli." - Jussi, Lappeenranta. Kokonaisarvosana hotellille 9.0/10.\n" Erittäin hyvät hotellin puitteet, kuten runsaasti uima-altaita jne. Uimaranta oli todella lähellä ja hiekkaranta, joka on se ainoa oikea rantamuoto. Palvelu oli erittäin ystävällistä." - Antti, Espoo. Kokonaisarvosana hotellille 10/10.\nLue lisää kokemuksia Plaza di Porto -hotellista\nApollomatkojen asiakastyytyväisyys on korkeampi kuin yhdelläkään toisella matkanjärjestäjällä.\nApollomatkoilla on eniten korkeatasoisia hotelleja valikoimassaan.\nApollomatkojen matka on turvallinen valinta, sillä asiakkaiden rahat on turvattu matkajärjestäjän asettamalla vakuudella.\nVaraa matka Plataniakseen